
BUDSKAB  FRA  DET  FØRSTE  PRÆSIDENTSKAB 


STRID  IKKE 
MED  ANDRE 


Præsident  Gordon  B.  Hinckley 

Førsterådgiver  i  det  Første  Præsidentskab 


De  dage,  som  vore  forfædre  talte  om,  er  over 
os.  Det  er  de  dage,  hvor  profetierne  går  i  op- 
fyldelse, og  jeg  er  taknemmelig  for  at  leve  og 
være  med  i  dette  levende  og  forunderlige  værk,  der 
har  en  så  god  indvirkning  på  så  mange  mennesker  i 
mange  dele  af  verden.  Denne  udvikling  er  ikke  en 
menneskelig  sejr.  Det  er  en  tilkendegivelse  af  Guds 
magt.  Jeg  håber  aldrig,  at  vi  bliver  stolte  eller  begynder 
at  prale  af  det.  Jeg  beder  til,  at  vi  altid  vil  være  ydmyge 
og  taknemmelige. 

Den  mest  bemærkelsesværdige  åbenbaring  blev  giv- 
et en  forårsmorgen  i  året  1820,  da  Faderen  og  Sønnen 
viste  sig  for  drengen,  Joseph  Smith.  Alt  det  gode  vi  ser 
i  Kirken  i  vore  dage  er  frugterne  af  dette  bemærkelses- 
værdige besøg,  et  vidnesbyrd,  som  har  berørt  millioner 
af  hjerter  i  mange  lande.  Jeg  vil  gerne  tilføje  mit  eget 
vidnesbyrd,  som  jeg  har  modtaget  gennem  Ånden,  om 
at  profetens  beskrivelse  af  denne  forunderlige  begiv- 
enhed er  sand.  Gud  den  evige  Fader  og  den  opstand- 
ne Herre,  Jesus  Kristus,  talte  til  ham  ved  denne  lejlig- 
hed, de  talte  virkelig  sammen  indbyrdes,  helt  person- 
ligt, som  når  vi  taler  med  hinanden.  Jeg  bærer  højt  og 
tydeligt  mit  vidnesbyrd  om,  at  Joseph  var  profet,  og  at 
det  værk,  som  han  var  redskab  til  at  frembringe,  er 
Guds  værk. 

1 1845,  mindre  end  et  år  efter  Josephs  død,  skrev 
Parley  P.  Pratt  et  sammendrag  over  det,  som  profeten 
udrettede,  og  en  redegørelse  for  vor  forpligtelse  om  at 
fortsætte  profetens  værk.  Denne  redegørelse,  som  er 
af  poetisk  skønhed,  lyder  således: 


„Han  har  organiseret  Guds  rige  -  vi  vil  udvide  dette 
herredømme. 

Han  har  gengivet  evangeliet  i  dets  fylde  -  vi  vil 
udbrede  det. 

Han  har  ladet  en  herlig  dag  fremstå  -  vi  vil  videre- 
føre den  i  dens  herligste  pragt. 

Han  var  ,kun  én'  men  blev  til  tusind  -  vi  er  små, 
men  vi  vil  blive  en  stærk  nation. 

Han  huggede  kort  og  godt  stenen  ud  ...  vi  vil  gøre 
den  til  et  stort  bjerg,  der  fylder  hele  jorden."  (Millen- 
nial  Star  5  [marts  1845] :  151-52). 

Vi  ser  denne  drøm  udfolde  sig.  Jeg  håber,  at  vi  vil 
være  ærlige  og  trofaste  overfor  det  hellige  tillidshverv, 
som  vi  har  fået,  til  at  opbygge  dette  rige.  Vi  kan  ikke 
undgå  sorger  og  tilbageskridt  under  vort  arbejde.  Vi 
må  forvente  modgang,  både  tilsigtet  og  ved  fordrej- 
elser. 

Efterhånden  som  værket  vokser,  må  vi  forvente,  at 
modstanderen  forstærker  sit  angreb  imod  os.  Vort 
bedste  forsvar  er  vor  rolige  trofasthed  overfor  de  lær- 
domme, som  vi  modtager  af  dem,  vi  har  opretholdt 
som  Guds  profeter. 

Joseph  Smith  lærte  os,  hvordan  vi  skulle  klare  den 
verden  vi  befinder  os  i.  Han  sagde:  „Drag  ud  i  al 
sagtmodighed  og  oprigtighed  og  undervis  om  Jesus 
Kristus,  ham  der  blev  korsfæstet,  og  gør  det  uden  at 
strides  med  andre  om  deres  tro  eller  religion,  men  gå 
fremad  uden  at  vakle.  Dette  giver  jeg  som  en  befaling, 
og  ingen,  der  retter  sig  efter  den,  vil  hidkalde  forfølg- 
elser over  deres  hoved,  og  de,  der  holder  denne  befa- 


ling,  vil  altid  være  fyldt  med  Helligånden.  Dette  for- 
kynder jeg  som  en  profeti." 

Jeg  vil  gerne  sige  et  par  ord  angående  denne  udtalel- 
se om  emnet:  Strid  ikke  med  andre,  men  gå  fremad  uden  at 
vakle. 

Vi  lever  i  en  tid  med  skiftende  værdinormer,  skiften- 
de standarder,  hvor  der  opstår  vildledende  program- 
mer, der  blomstrer  om  morgenen  og  dør  inden  aften. 
Vi  ser  det  i  regeringerne,  vi  ser  det  i  den  offentlige  og 
den  personlige  moral,  vi  ser  det  i  folks  hjem,  vi  ser  det 
i  kirkerne  og  vi  ser  det  blandt  nogle  af  vore  egne  med- 
lemmer, som  føres  på  afveje  af  menneskenes  under- 
fundigheder. Alle  vegne  er  der  mennesker,  der  synes 
at  famle  sig  frem  i  mørke,  idet  de  tilsidesætter  de  tradi- 
tioner, som  var  styrken  i  vort  samfund,  uden  at  finde 
sig  en  ny  ledestjerne. 

For  mange  år  siden  læste  jeg  en  tankevækkende  arti- 
kel, skrevet  af  afdøde  Barbara  Tuchman,  en  historiker 
der  vandt  Pullitzerprisen.  Hun  skrev: 

„Med  hensyn  til  ledere,  så  har  vi  -  hvis  de  kan  kal- 
des ledere  -  en  mængde  mennesker,  der  er  parate  og 
ivrige  efter  at  lede  befolkningen.  De  vimser  rundt,  la- 
ver meningsundersøgelser  og  hverver  så  mange  til- 
hængere som  muligt.  Men  hvad  der  er  bemærkelses- 
værdigt er,  at  de  ikke  står  fast  og  siger:  ,Det  tror  jeg 
på.  Dét  vil  jeg  gøre  og  dét  vil  jeg  ikke  gøre.  Dette  er 
mit  adfærdsmønster  og  dette  her  ligger  helt  udenfor 
det.  Det  her  er  fortrinligt,  og  det  her  er  dårligt.'  Der  er 
ingen  moral  i  ledelsen,  og  det  giver  sig  udslag  i  en 
generel  uvillighed  til  at  formulere  sine  standarder  .  .  . 

Blandt  alle  de  problemer,  som  vort  fattige  .  .  .  sam- 
fund har  udviklet,  er  der  i  centrum  ét,  synes  det  mig, 
fra  hvilket  så  megen  utryghed  og  forvirring  stammer: 
manglen  på  standarder.  Vi  er  alt  for  usikre  på  os  selv 
til  at  kunne  bedømme  vore  standarder,  til  at  kunne 
holde  dem  og  om  nødvendigt  give  dem  videre,  hvis  vi 
sidder  i  en  betydningsfuld  stilling.  Det  er  som  om,  at 
vi  er  ramt  af  en  fortærende  tilbageholdenhed,  således 
at  vi  ikke  tager  noget  standpunkt  med  hensyn  til 
værdinormer,  hvad  enten  det  er  moral,  adfærd  og 
æstetik." 

Selv  om  folks  standarder  almindeligvis  godt  kan 
variere,  så  har  vi  i  Kirken  ingen  undskyldning  for  at 
variere  på  samme  måde.  Vi  har  standarder  -  sikre, 
gennemprøvede  og  effektive  standarder.  Vi  vil  have 
fremgang  i  samme  omfang,  som  vi  efterlever  dem.  Vi 
vil  hindre  vores  fremgang  og  gøre  Herrens  værk  til 
skamme,  i  samme  udstrækning  som  vi  negligerer  dem. 
Disse  standarder  har  vi  fået  af  ham.  Nogle  af  dem  vir- 
ker måske  lidt  gammeldags  i  vort  samfund,  men  det 
gør  dem  ikke  mindre  gyldige,  og  det  forringer  ikke 


deres  værdi,  når  de  anvendes.  Menneskelig  fornuft 
kan  ikke  forringe  eller  fjerne  Guds  erklærede  visdom, 
uanset  hvor  kloge  folk  er  og  hvor  sandsynlig  deres  vis- 
dom forekommer. 

En  tidligere  stavspatriark  sagde  engang  noget,  som 
jeg  aldrig  har  glemt.  Han  sagde:  „Gud  er  ingen  celesti- 
al  politiker,  der  forsøger  at  hverve  stemmer.  Gud  skal 
snarere  findes  og  adlydes." 

Det  er  tilfredsstillende  at  vide,  at  lydighed  bringer 
lykke,  ja,  bringer  fred  og  udvikling  -  altsammen  til 
gavn  for  den  enkelte,  og  det  gode  eksempel  vil  øge 
respekten  for  den  institution,  som  den  pågældende 
tilhører. 

Herrens  standarder 

Vores  overholdelse  af  disse  gudgivne  standarder  be- 
høver aldrig  at  virke  anstødelige.  Vi  behøver  ikke  at 
strides  med  nogen.  Men  hvis  vi  følger  en  stadig  kurs, 
så  vil  vort  eksempel  i  sig  selv  være  det  mest  effektive 
argument,  vi  kan  fremlægge,  til  gavn  for  den  sag  som 
vi  er  tilknyttet. 

Herren  har  givet  os  råd  og  befaling  om  så  meget,  at 
intet  medlem  i  denne  kirke  nogensinde  behøver  at 
smyge  sig  udenom.  Han  har  fastsat  retningslinierne 
for  os  med  hensyn  til  vores  personlige  dyder,  næste- 
kærlighed, adlydelse  af  loven,  loyalitet  mod  regerin- 
gen, overholdelse  af  sabbatsdagen,  afholdelse  fra 
spiritus  og  tobak,  betaling  af  tiende  og  offerydelser, 
omsorg  for  de  fattige,  opretholdelse  af  et  godt  hjem  og 
en  god  familie,  forkyndelse  af  evangeliet  -  for  blot  at 
nævne  nogle  få  af  dem. 

Vi  behøver  ikke  at  skændes  og  strides  om  noget  af 
dette.  Hvis  vi  vil  fortsætte  fremad  i  en  lige  kurs  i  efter- 
levelsen af  vor  religion,  så  vil  vi  bedre  fremme  Guds 
sag  end  på  nogen  anden  måde. 

Der  er  måske  dem,  der  vil  forsøge  at  føre  os  på  af- 
veje. Der  er  måske  nogen,  som  vil  forsøge  at  lokke  os. 
Vi  bliver  måske  behandlet  med  foragt.  Vi  bliver  måske 
ringeagtet.  Vi  bliver  måske  modsagt.  Vi  bliver  måske 
latterliggjort  af  verden.  Der  findes  mennesker  -  både  i 
og  udenfor  Kirken  -  som  vil  tvinge  os  til  at  ændre 
standpunkt  på  visse  områder,  som  om  vi  har  ret  til  at 
tilrane  os  den  myndighed,  som  tilhører  Gud  alene. 

Vi  ønsker  ikke  at  skændes  med  nogen.  Vi  underviser 
i  fredens  evangelium.  Men  vi  kan  ikke  svigte  Herrens 
ord,  vi  har  modtaget  gennem  mennesker,  som  vi  har 
opretholdt  som  profeter.  Vi  må  stå  fast  og  sige  -  for 
atter  at  citere  miss  Tuchman:  „Dét  tror  jeg  på.  Dét  vil 
jeg  gøre  og  dét  vil  jeg  ikke  gøre.  Dette  er  mit  adfærds- 
mønster og  dette  her  ligger  helt  udenfor  det." 


* 

Der  er  måske  tidspunkter,  hvor  vi  er  nedtrykte  og 
dybt  bekymrede.  Der  er  selvfølgelig  tidspunkter  i  livet, 
hvor  vi  hver  især  skal  træffe  beslutninger.  Sådan  har 
det  altid  været. 

Vore  forfædres  tro 

Enhver  mand  og  enhver  kvinde  i  denne  kirke  ved 
noget  om,  hvad  vore  forfædre  måtte  betale  for  deres 
tro.  Jeg  blev  mindet  om  det,  da  jeg  læste  min  kones 
bedstemors  beretning.  Hun  fortæller  om  sin  barndom  i 
Brighton,  denne  smukke  by,  der  ligger  på  Englands 
sydkyst,  hvor  de  runde,  grønne  bakker  i  Sussex  når 
helt  ned  til  havet.  Det  var  her  hendes  familie  blev 
døbt.  De  blev  helt  naturligt  omvendt,  fordi  Ånden  hvi- 
skede i  deres  hjerte,  at  Kirken  er  sand.  Men  de  havde 
kritiske  slægtninge  og  naboer,  ja  endog  en  pøbelhob, 
der  latterliggjorde  dem  og  optændte  vrede  imod  dem. 
Det  krævede  mod,  denne  sjældne  egenskab,  man  kal- 
der moralsk  mod,  at  holde  fast  ved  sin  tro  og  forsvare 
den,  samt  at  lade  sig  døbe  og  blive  kendt  som  mor- 
moner. 

Familien  rejste  til  Liverpool,  hvor  de  sammen  med 
900  andre  gik  ombord  på  det  gode  skib  Horizon.  Da 
vinden  tog  i  sejlene  sang  de:  „Farvel  mit  velsignede 
fødeland,  farvel." 


„Den  dag  sluttede 
vi  os  til  de  andre 
håndkærrekompagnier. 
Vi  så  dem  krydse  floden. 
Der  flød  en  stor 
isflage  ned  ad  floden. 
Det  var  bidende  koldt. 
Den  næste  morgen 
var  der  14  døde. " 


Harold  I.  Hopkinson 


Efter  6  uger  på  havet,  for  at  rejse  en  strækning  som  vi 
i  dag  rejser  på  6  timer  med  jetfly,  lagde  de  til  i  Boston  i 
Massachusetts,  og  rejste  videre  med  damptog  til  Iowa 
City,  hvor  de  købte  det  udstyr  der  var  nødvendigt,  for 
at  komme  videre.  De  anskaffede  sig  to  par  okser,  et 
par  køer,  en  vogn  og  et  telt.  De  fik  besked  på  at  rejse 
sammen  med  et  håndkærrekompagni  og  yde  deres 
hjælp  dér.  I  Iowa  City  blev  deres  yngste  barn,  der  var 
under  to  år,  syg  på  grund  af  strabadserne.  Barnet  døde 
og  blev  begravet  i  en  grav,  som  ingen  i  familien 
nogensinde  nåede  at  besøge  igen. 

Lad  mig  lige  læse  et  par  linier  af  det,  som  denne 
13-årige  pige  skrev  i  sin  historie: 

„Vi  rejste  mellem  25  og  40  km  om  dagen  .  .  .  lige  til 
vi  nåede  Platte  floden  .  .  .  Dér  sluttede  vi  os  til  de  an- 
dre håndkærrekompagnier.  Vi  så  dem  krydse  floden. 
Der  flød  en  stor  isflage  ned  ad  floden.  Det  var  bidende 
koldt.  Den  næste  morgen  var  der  14  døde  ...  vi  gik  til- 
bage til  lejren  og  bad  vore  bønner,  (og) .  .  .  sang  ,Kom, 
kom,  Guds  folk,  fremad  og  frygter  ej'.  Jeg  undrede 
mig  over,  hvorfor  min  mor  klagede  sig  (den  nat) .  .  . 
Den  næste  morgen  var  min  lillesøster  født.  Det  var 
den  23.  september.  Hun  kom  til  at  hedde  Edith.  Hun 
levede  i  seks  uger,  og  døde  så  .  .  .  (Hun  blev  begravet 
ved  det  sted,  hvor  vi  krydsede  Sweetwater  sidste 
gang). 

(Så  løb  vi  ind  i  et  kraftigt  snevejr.  Jeg  for  vild  i  sne- 
en.) Mine  fødder  og  ben  fik  forfrysninger  .  .  .  Mænde- 
ne gned  dem  med  sne.  De  satte  mine  fødder  ned  i  en 
spand  vand.  Det  gjorde  forfærdelig  ondt .  .  . 

Da  vi  nåede  Devils  Gate  var  det  rædsomt  koldt.  Vi 
måtte  efterlade  en  hel  del  af  vore  ting  der  .  .  .  Min  bror 
James  .  .  .  havde  det  så  godt  som  nogensinde  da  han 
gik  i  seng  (den  aften).  Næste  morgen  var  han  død  .  .  . 

Jeg  havde  forfrysninger  i  fødderne;  og  det  samme 
havde  (min  søskende).  Vi  kunne  ikke  se  andet  end  sne 
(sne  og  sne  alle  steder  i  den  bittre,  kolde  vind,  der 
blæste  over  Wyoming).  Vi  kunne  ikke  slå  teltpløkkene 
i  jorden  ...  vi  vidste  ikke,  hvad  der  skulle  blive  af  os. 
(Så)  en  aften  kom  der  en  mand  ind  i  vores  lejr  og  sag- 
de ..  .  (at)  Brigham  Young  havde  sendt  et  hold  folk  ud 
for  at  hjælpe  os  ...  vi  sang  og  dansede,  nogle  græd 
.  .  .  Min  mor  kom  sig  aldrig  helt .  .  .  Hun  døde  mellem 
Little  og  Big  Mountains  .  .  .  hun  blev  43  år  .  .  . 

Vi  ankom  til  Salt  Lake  City  klokken  21  den  11.  de- 
cember 1856.  Tre  ud  af  fire  af  de  overlevende  havde 
forfrysninger.  Min  mor  døde  i  vognen  .  .  .  tidligt  næste 
morgen  kom  Brigham  Young  ...  Da  han  så,  i  hvilken 
tilstand  vi  befandt  os  -  vore  forfrysninger  og  vores 
døde  mor,  trillede  tårerne  ned  ad  hans  kinder  .  .  . 

Lægen  amputerede  mine  tæer  .  .  .  (mens)  søstrene 


klædte  min  mor  i  begravelsestøj  ...  Da  mine  fødder 
var  ordnet,  bar  (de) ...  os  ind  for  at  se  vores  mor  for 
sidste  gang.  Hvordan  kom  vi  igennem  den  eftermid- 
dag, hvor  min  mor  blev  begravet?  .  .  . 

Før  vi  forlod  England  tænkte  jeg  ofte  på  min  mors 
ord:  ,Polly,  jeg  ønsker  at  komme  til  Zion,  mens  mine 
børn  er  små,  så  de  kan  vokse  op  med  Kristi  evangeli- 
um, for  jeg  ved,  at  denne  kirke  er  den  sande  kirke.' " 
(Life  of  Mary  Ann  Goble  Pay). 

Jeg  vil  slutte  med  at  spørge:  Burde  vi  blive  forbavse- 
de, hvis  vi  skulle  blive  kaldet  til  at  udholde  lidt  kritik, 
til  at  ofre  lidt  for  vores  tro,  når  vore  forfædre  betalte  så 
stor  en  pris  for  deres? 

Lad  os  følge  en  fast  kurs,  uden  at  strides,  uden  at 
skændes,  uden  at  blive  fornærmede,  og  lad  os  fortsæt- 
te opbyggelsen  af  Guds  rige.  Hvis  der  kommer  proble- 
mer, så  lad  os  tage  dem  stille  og  roligt.  Lad  os  overvin- 
de det  onde  med  det  gode.  Dette  er  Guds  værk.  Det 
vil  fortsat  blive  stærkere  over  hele  jorden  og  påvirke 
tilværelsen  til  gavn  for  utallige  tusinder,  hvis  hjerter 
vil  reagere  på  budskabet  om  sandheden.  Ingen  magt 
under  himlen  kan  standse  det.  Det  er  min  tro  og  mit 
vidnesbyrd.  Gud  hjælpe  os  til  at  være  værdige  til  dette 
store  og  hellige  ansvar,  som  vi  har  fået,  til  at  opbygge 
hans  rige.  □ 


IDEER  FOR  HJEMMELÆRERE 

Nogle  punkter,  som  kunne  understreges.  Hvis  I  synes, 
kan  I  nævne  disse  punkter  under  jeres  hjemmelærer- 
besøg: 

1.  Præsident  Hinckley  siger,  at  Kirkens  vækst  ikke  er 
en  menneskelig  sejr,  men  en  tilkendegivelse  af  Guds 
magt. 

2.  Selv  om  verdens  standarder  til  stadighed  skifter 
og  ændrer  sig,  så  har  Herren  givet  Kirken  evige  stan- 
darder. 

3.  Vort  bedste  forsvar  mod  det  onde  er  vor  rolige 
trofasthed  overfor  de  lærdomme,  som  vi  får  af  dem, 
vi  har  opretholdt  som  Guds  profeter. 

4.  Der  vil  måske  være  tidspunkter,  hvor  vi  er  skuffe- 
de og  dybt  bekymrede,  siger  præsident  Hinckley.  Men 
han  siger,  at  dersom  der  er  problemer,  så  lad  os  tage 
dem  stille  og  roligt.  Lad  os  overvinde  det  onde  med 
det  gode.  Husk,  dette  er  Guds  værk. 


FAMILIEN 
KNIGHT 


William  G  Hartley 


2.  Del 


I  oktobernummeret  beskrev  William 
G.  Hartley,  hvordan  Joseph  Knight 
og  hans  familie  blev  venner  med 
Joseph  Smith  og  forblev  trofaste  og    - 
loyale  vidner  om  dette  guddommelige 
værk.  Deres  tro  på  det  gengivne  evan- 
gelium var  så  stærk,  at  de  var  parate 
til  at  opgive  deres  hjem,  jord  og  leve- 
brød i  New  York  for  at  følge  profeten, 
så  i  1832  flyttede  de  til  Ohio.  1 1833 
fulgte  de  profetens  råd  om  at  flytte 
igen,  denne  gang  til  Missouri.  Men 
de  kom  ikke  til  at  bo  i  Missouri  ret 
længe,  og  de  udfordringer,  de  havde 
mødt  indtil  da,  var  kun  en  forsmag 
på  det,  der  lå  forude. 


nærheden  af  Independence  i 
Missouri,  arbejdede  familien 
Knight  ivrigt  for  at  gøre  om- 
rådet til  Zions  midtpunkt,  hvor 
der  skulle  bygges  et  stort  tempel. 
Af  de  tolv  mænd,  der  lagde  de 
første  bjælker  som  fundament  til 
Zion,  var  fem  af  dem  Knights 
slægtninge.  Newel  Knight  var  én 
af  de  syv,  der  var  med,  da  tem- 
pelgrunden i  Jackson  County  blev 
indviet.  Sådanne  ceremonier  ind- 
^  gav  Knight-slægten  håb  om  en 
storslået  fremtid,  trods  de  tragedi- 

er  der  udspillede  sig  omkring 
dem.  Mor  Knight  havde  været  så 
syg  under  rejsen  fra  Ohio,  at  Ne- 
wel  medbragte  brædder  til  hen- 
des kiste.  Han  skrev,  at  „hendes 
største  ønske  var,  at  sætte  sin  fod 
i  Zions  land,  og  blive  begravet 
dér".  Hun  var  den  første  af  de 
hellige,  der  blev  begravet  i  Mis- 
souri. Samme  år  krævede  døden 
endnu  to  medlemmer  af  Knight 
slægten  -  én  af  dem  var  Newels 
søster,  Esther,  og  den  anden  hans 
onkel,  Aaron  Culver. 

Det  blev  et  travlt  år  for  koloni- 
en, som  Kirken  anlagde  i  denne 
udørken.  Der  blev  bygget,  ind- 
hegnet og  opført  huse,  mens  ny- 
byggerne indviede  deres  ejendele 
i  fælleseje.  Da  Kirken  dannede  et 
råd  af  højpræster  til  at  lede  staven 
i  Missouri,  blev  Newel  Knight 
medlem  af  dette  råd.  Han  fortsat- 
te som  præsident  for  det,  man 
endnu  kaldte  Colesville  grenen. 
Seks  mænd  i  familien  Knight  for- 
pligtede sig  også  til  at  tage  del  i 
opførelsen  af  templet  i  Indepen- 
dence. 

Far  Knight  giftede  sig  med  Pho- 
ebe  Crosby  Peck,  sin  afdøde  hu- 
strus svigerinde,  som  var  enke. 
Phoebe  havde  selv  fire  børn,  og 
ægteparret  fik  sammen  to  børn. 
Når  man  regner  Phoebes  fire  børn 
med,  så  blev  ægteparret  forældre 
og  stedforældre  til  ialt  13  børn. 

I  sidste  halvdel  af  1833  fordrev 
Missouris  indbyggere  de  hellige 
fra  Jackson  County,  blandt  andet 
Knight-slægten.  En  pøbelhob 
skød  Philo  Dibble,  som  Newel 


Joseph  Knight  junior  har 
fortalt,  hvordan  kvinder  og 
børn  vandrede  på  den  frosne 
jord  på  deres  bare  fødder  for 
at  undslippe  deres  fjender. 


FAMILIEN 
KNIGHT 


Knight  reddede  fra  døden  ved  en  bemærkelsesværdig 
præstedømmevelsignelse1.  Med  fare  for  livet  trodsede 
familien  Knight  det  kolde  vejr  og  skyndte  sig  ombord 
på  færgen,  der  sejlede  på  Missourifloden.  Joseph 
Knight  junior  har  fortalt,  hvordan  kvinder  og  børn  gik 
på  den  frosne  jord  med  bare  fødder.  Familien  Knight 
mistede  alle  deres  ejendele,  blandt  andet  en  mølle.  Det 
var  en  frygtelig  vinter,  mindes  Emily  Colburn  Slade, 
der  var  en  søster  til  Sally  Knight,  „vi  boede  i  telte,  lige 
til  vinteren  satte  ind,  og  vi  lavede  mad  udendørs  i 
storm  og  regn"2. 

Mange  af  de  hellige,  som  led  på  grund  af  dårlig  kost 
og  mangel  på  husly,  fik  feber  og  blev  ramt  af  noget,  de 
kaldte  koldfeber  (formodentlig  malaria).  Sally  var  én  af 
dem.  Hun  fødte  en  søn,  som  døde,  hvorpå  hun  selv 
døde.  „Hun  døde  virkelig  som  en  martyr  for  evange- 
liets sag,"  sagde  hendes  mand,  Newel,  efter  hendes 
død. 

1 1835  rejste  Newel  til  Ohio  for  at  være  med  til  at 
bygge  templet  og  modtage  templets  velsignelser.  I 
Kirtland  boede  han  hos  sine  gode  venner,  Hyrum  og 
Jerusha  Smith.  Her  mødte  han  Lydia  Goldthwaite  Bai- 
ley,  som  han  forelskede  sig  i.  Hendes  tro  på  Joseph 
Smith  var  lige  så  stor  som  hans. 

Lydias  mand  havde  forladt  hende  et  par  år  forinden 
og  begge  hendes  børn  var  døde,  hvorfor  hendes  fami- 
lie havde  sendt  hende  til  Canada  for  at  hun  kunne  fin- 
de sig  selv  igen.  Da  hun  i  slutningen  af  1833  boede  hos 
familien  Nickerson,  hørte  hun  Joseph  Smith  forkynde, 
og  hun  så  hans  ansigt  „blive  hvidt,  og  lyset  syntes  at 
stråle  fra  ethvert  af  hans  ansigtstræk"3. 

Dette  Åndens  vidnesbyrd  fik  hende  til  at  omvende 
sig.  Derpå  flyttede  hun  til  Kirtland.  Den  24.  november 
1835  blev  Newel  og  Lydia  viet  af  Joseph  Smith  i 
Hyrum  Smiths  hjem.  Det  var  den  første  vielse  som 
profeten  foretog4. 

Newel  tog  Lydia  med  til  Missouri  -  lige  i  rette  tid  til 
at  tilslutte  sig  mormonernes  vandring  fra  Clay  County 
til  Far  West.  Da  Joseph  Smith  også  flyttede  til  Far  West 
i  1838,  nød  Newel  atter  at  høre  profeten  forkynde. 
„Hans  ord  var  som  mad  og  drikke  for  os." 

Desværre  var  stridighederne  indenfor  Kirken  ikke 


ophørt.  Familien  Knight  så  med  bedrøvelse  hvordan 
adskillige  af  Kirkens  ledende  ældster  forlod  Kirken  i 
Far  West.  Det  højråd,  som  Newel  Knight  sad  i,  måtte 
udelukke  hele  Missouris  stavspræsidentskab,  blandt 
andet  David  og  John  Whitmer,  to  af  vidnerne  til  Mor- 
mons Bog5.  Indbyggerne  i  Missouri  begyndte  atter  at 
gå  imod  de  hellige,  og  omringede  deres  huse  og  ejen- 
domme i  vinteren  1838-39,  så  Kirkens  medlemmer 
måtte  flygte.  Knights  kæmpede  sig  igennem  fra  Mis- 
souri til  Illinois. 

I  løbet  af  nogle  få  måneder  var  familierne  Knight  og 
Peck  flyttet  til  det  sted,  hvor  Nauvoo  kom  til  at  ligge. 
Slægten  bestod  nu  af  11  familieenheder  -  fire  familie- 
overhoveder af  far  Knights  generation  og  syv  af  Ne- 
wels  generation.  De  havde  bestået  loyalitetsprø verne  i 
Kirtland  og  klaret  nederlaget  i  Missouri.  Siden  deres 
omvendelse  ni  år  før,  havde  de  boet  i  fem  forskellige 
nybyggerområder,  blandt  andet  den  nuværende.  (Det 
er  bemærkelsesværdigt,  at  Knight-slægten  i  årene  mel- 
lem 1831  og  1846  var  med  til  at  kolonisere  ikke  mindre 
end  10  sidste-dages-hellige-nybyggerområder  i  Ohio, 
Missouri,  Illinois,  Iowa  og  Nebraska6.)  De  var,  i  mod- 
sætning til  de  tre  vidner  og  andre  store  kirkeledere, 
ikke  blevet  matte  i  knæene.  Trods  lidelser  og  store  tab 
vendte  de  sig  ikke  imod  deres  religion.  Tabet  på  de 
ødelæggelser  som  familien  led  alene  i  Missouri,  nåede 
op  på  16000  dollars,  eller  hvad  der  svarer  til  over 
500000  dollars  i  vore  dage.7 

I  Illinois  hilste  Newel  Knight  ivrigt  på  profeten,  som 
netop  var  ankommet,  efter  at  han  i  lang  tid  havde  sid- 
det fængslet  i  Missouri.  Newel  beskrev  dette  møde  så- 
ledes: „Jeg  tog  hen  for  at  besøge  ham,  så  hurtigt  som 
jeg  kunne,  men  jeg  vil  aldrig  kunne  beskrive  mine  føl- 
elser, da  jeg  mødte  ham  og  udvekslede  håndtryk  med 
et  menneske,  som  jeg  i  så  lang  tid  også  inderligt  havde 
holdt  af. 

Ved  tanken  om  hans  store  betydning  og  hans  lid- 
elser fik  jeg  mange  forskellige  følelser,  mens  jeg  med 
tankerne  på  det  der  var  gået  forud  stod  og  så  på  ham, 
i  fuld  respekt  for  hans  hellige  kaldelse.  Jeg  kunne 
ikke  lade  være  med  at  bede  en  inderlig  men  brænden- 
de bøn  i  mit  hjerte  om,  at  han,  hans  familie  og  hans 


FAMILIEN 
KNIGHT 


Den  altid  trofaste  Knight-slægt 

var  med  til  at  grundlægge  en  ny  by 

for  de  hellige,  og  bygge  templet 

i  Nauvoo,  Illinois. 


gamle  forældre  aldrig  måtte  blive  adskilt  på  samme 
måde  igen." 

Atter  begyndte  familien  Knight  at  bygge  Kirken  op 
og  etablere  en  ny  by  -  Nauvoo,  også  kendt  som 
„Josephs  by" .  Newel  sad  i  højrådet.  Han  og  Joseph 
Knight  junior  byggede  flere  møller.  På  det  tidspunkt, 
da  profeten  gav  far  Knight  sin  stok,  stemte  byrådet  for 
at  skænke  far  Knight  en  grund  og  bygge  et  hus  til 
ham.  Der  findes  endnu  i  dag  en  Knight  Street,  til 
minde  om,  hvor  stor  pris  Joseph  Smith  satte  på 
Knight-slægten. 

En  dag  i  januar  1842  opstillede  profeten  en  liste  i 
Herrens  lovbog  med  navnene  på  disse  „trofaste  få", 
som  havde  stået  ved  hans  side,  lige  siden  han  påbe- 
gyndte sin  mission.  Listen  omfattede  de  „rene  og  hel- 
lige venner,  som  er  trofaste,  retfærdige  og  ærlige,  og 
hvis  hjerter  ikke  svigter  dem".  På  denne  liste  skrev 
han  også  far  Knight:  „Min  kære,  gamle  bror,  Joseph 
Knight  senior,  der  var  mellem  de  første,  der  var  gav 
mig  til  livets  opretholdelse,  mens  jeg  arbejdede  på  at 
frembringe  Herrens  værk  .  .  . 

Han  var  trofast  og  ærlig  i  femten  år,  hvor  han  altid 
var  retfærdig,  god  og  retskaffen,  dydig  og  venlig,  og 
han  vaklede  aldrig  til  højre  eller  venstre.  Se,  han  er  et 
retfærdigt  menneske.  Må  den  almægtige  Gud  forlæn- 
ge denne  gamle  mands  dage  .  .  .  Og  så  længe  der  blot 
er  én  af  Zions  trofaste  sønner  tilbage,  skal  det  siges  om 
ham,  at  denne  mand  var  trofast  i  Israel.  Derfor  skal 
hans  navn  aldrig  blive  glemt." 

Profeten  mindedes  også  far  Knights  sønner:  „Jeg 
skriver  Newel  Knights  og  Joseph  Knights  navne  .  .  . 
med  usigelig  fryd,  for  de  er  mine  venner"8. 

Familierne  Knight  blev  udsat  for  en  anden  stor  prøve 
på  deres  tro.  Profeten  indførte  adskillige  lærdomme 
med  hensyn  til  templet,  blandt  andet  tempelordinan- 
ser  og  polygami,  som  nogle  ikke  kunne  acceptere9. 
Men  familierne  Knight  antog  lærdommene.  De  var 
med  til  at  bygge  templet  færdigt,  hvorpå  der  blev  gjort 
dåb  for  de  døde.  I  begyndelsen  af  1846  modtog  over  20 
voksne  medlemmer  af  Knight-slægten  deres  tempelbe- 
gavelse og  blev  beseglet.  Fire  af  fader  og  Polly  Knights 
otte  børn  indgik  polygamiske  ægteskaber. 


Da  Joseph  og  Hyrum  Smith  døde,  var  der  ikke  man- 
ge, der  sørgede  mere  end  Knight-slægten  gjorde.  Ne- 
wel var  sønderknust,  og  han  skrev  om  sin  sorg  i  sin 
dagbog:  „Hvor  jeg  dog  elskede  disse  mennesker,  og 
jeg  nød  deres  lærdomme!  Nu  er  det  som  om  det  hele  er 
væk,  og  som  om  at  alle  mine  hjertestrenge  skal  briste, 
og  hvis  det  ikke  var  for  min  elskede  hustru  og  min  kæ- 
re børn,  så  ville  jeg  ikke  synes,  at  der  var  mere  at  leve 
for  .  .  .  jeg  beder  Gud,  min  Fader,  om,  at  jeg  må  forso- 
ne mig  med  min  skæbne,  så  jeg  kan  leve  og  dø  som  en 
trofast  tilhænger  af  de  lærdomme,  som  vores  myrdede 
profet  og  patriark  gav  os." 

Efter  Joseph  og  Hyrum  Smiths  martyrdød,  måtte 
Knight-slægten  igennem  endnu  en  alvorlig  prøve  på 
deres  loyalitet.  I  modsætning  til  flere  andre,  så  frasag- 
de de  sig  ikke  deres  tro  for  at  antage  falske  efterfølge- 
re. De  valgte  at  følge  de  Tolvs  Kvorum.  Alle  deres 
slægtninge  i  Nauvoo  (undtagen  måske  Nahum,  som  vi 
ingen  optegnelse  har  om)  forlod  byen  og  drog  vestpå. 
Da  Newel  Knight  var  parat  til  at  tage  af  sted  „fik  han 
endnu  engang  den  glæde,  at  gå  igennem  gaderne  i  Jo- 
sephs by,  og  se  på  de  storslåede  resultater  af  hans  æd- 
le indsats  før  sin  martyrdød."  Da  Newel  havde  kryds- 
et Mississippi  floden,  kastede  han  et  sidste  blik  tilbage 
på  byen:  „Mit  hjerte  svulmede,  for  fra  den  høj,  hvor 
jeg  stod,  kunne  jeg  i  ét  nu  overskue  profeten  og  seeren 
Josephs  og  hans  patriark  Hyrums  ædle  værk,  disse  to, 
som  jeg  havde  kendt  fra  deres  drengeår.  Jeg  kendte 
deres  værdi  og  sørgede  over  tabet  af  dem." 

Under  turen  mod  vest  sammen  med  de  landsforviste 
hellige,  døde  Newel  på  grund  af  strabadserne  i  det 
nordlige  Nebraska  i  januar  1847.  Far  Knight  døde  ved 
Mount  Pisgah  i  Iowa  en  måned  efter.  Knight  Familien 
ofrede  fra  Kirkens  andet  til  dens  fjortende  år  nogle  af 
de  bedste  af  slægtens  medlemmer  for  evangeliets 
skyld.  Ud  af  far  Knights  tretten  børn  og  deres  ægtefæl- 
ler var  der  seks,  der  døde  inden  Kirken  nåede  til  Utah, 
plus  et  ægtepar,  som  man  ingen  beretning  har  om, 
mens  de  resterende  sytten  nåede  frem  til  Salt 
Lake-dalen. 

Familierne  Knight  er  ikke  tavse  vidner  om  Joseph 
Smith  og  det  gengivne  evangelium.  Lydia  skrev  sit  livs 

historie.  Newel  førte  en  uvurder- 
lig mindebog.  Far  Knight  og 
Joseph  Knight  junior  skrev  begge 
deres  erindringer.  Alle  fire  forfat- 
tere har  vist  Joseph  Smith  deres 
ærbødighed. 

Familierne  Knight  kendte 
Joseph  Smith  lige  fra  den  aller- 
første tid,  da  han  blev  beskyldt  for 
at  være  guldgraver  og  for  at 
„kigge  i  sten".  Hvis  Joseph  Smith 
havde  været  en  svindler  eller  be- 
rygtet pengemager,  som  hans 
modstandere  sagde,  så  ville  hele 
den  store  Knight-slægt  ikke  have 
haft  så  stor  tillid  til  ham.  Deres  lo- 
yalitet mod  ham  byggede  på  et 
nært  førstehåndskendskab,  hvil- 
ket i  dag  står  som  et  solidt  vidnes- 
byrd om  profetens  karakteregen- 
skaber som  en  retfærdig  og  god 
mand,  lige  fra  han  var  20  år  og  til 
hans  død  som  38-årig. 

Joseph  Smiths  kritikere  har  be- 
tvivlet hans  motiver,  troværdig- 
hed og  guddommelige  påstande. 
Hans  forsvarere  har  talt  dem 
imod  og  sagt,  at  Gud  benyttede 
ham  til  at  genoprette  den  sande 
kirke  på  jorden.  Debatørerne  og 
dem,  der  diskuterer,  må  ikke 
glemme  den  trofaste  og  stabile 
Knight-slægt,  der  forblev  loyal 
mod  profeten  længere  end  nogen 
anden  familie.  Knight-slægten 
bærer  et  kraftigt  og  stadigt  vid- 
nesbyrd om,  at  Joseph  Smith  var 
det,  som  han  udgav  sig  for. 

Den  stok,  som  Joseph  Smith 
gav  far  Knight  i  Nauvoo,  går 
fortsat  i  arv  ned  gennem  Knight- 
slægtens  generationer,  fra  den 

FAMILIEN 

KNIGHT 

ene  Joseph  til  den  anden.  Det  er 

blot  et  enkelt  af  minderne  om  det 

gensidige  venskab  og  fælles  tro, 

Joseph  Smith  og  Joseph  Knight 

slægten  delte.  □ 

Familieoptegnelse 

Fodnoter 

Joseph  Knights  børn  med  sin  første  hustru, 
Polly  Peck: 

1.    Clare  B.  Christensen:  Before  and  after 

Mt.  Pisgah,  s.  79.  (Privat  udgivelse  i 

Salt  Lake  City,  1979). 

2.    Emily  M.  Austin:  Mormonism;  or,  Life 
among  the  Mormons,  s.  72.  (M.  J.  Cantwell, 

Nahum  Knight  (gift  med  Thankfull?) 

Madison,  Wisconsin). 

Esther  Knight  (gift  med  William  Stringham) 

3.   „Homespun"  (pseudonym  for  Lydia 

Newel  Knight  (gift  med  Sally  Colburn  og  Lydia 

Knight  og  Susan  Young  Gates):  Lydia 
Knights  History,  s.  18.  (Juvenile  Instructor 

Goldthwaite) 

Office,  Salt  Lake  City,  1883). 

Anna  Knight  (gift  med  Freeborn  DeMille) 

4.  Lydia  Knight's  History,  s.  29-31.  History 
of  the  Church,  2:230. 

5.  Fra  redaktørerne  Donald  Q.  Cannon  og 

Joseph  Knight  junior  (gift  med  Betsey  Covert, 

Adeline  Johnson,  Abba  Welden  og  Mary 

Lyndon  W.  Cooks  indlæg  om  dannelsen 

Woolerton) 

af  højråd,  1837  og  1838,  i  Far  West  Record: 
Minutes  ofThe  Church  offesus  Christ  of 

Polly  Knight  (gift  med  William  Stringham) 

Latter-day  Saints,  1830-1844.  (Deseret  Book 

Elizabeth  Knight  (gift  med  Joseph  W.  Johnson) 

Co.,  Salt  Lake  City,  1983). 

6.    De  omtalte  nybyggerområder  er  kolonierne 

i  nærheden  af  Painsville,  Ohio;  Kaw  Town- 

ship,  Clay  County  og  Far  West,  Missouri; 

Joseph  Knight  seniors  og  hans  anden  hustru, 

Nauvoo,  Illinois;  Mt.  Pisgah,  Garden 

Phoebe  Crosby  Pecks  børn: 

Grove  og  Council  Bluff,  Iowa  samt  Winter 

Quarters  og  Ponca,  Nebraska  området. 

7.   „Missouri  Petitons  for  Redress",  Kirkens 

Hezekiah  Peck  (gift  med  Jemima  Smoot) 

arkiver. 
8.   History  of  the  Church,  5:107, 124-25. 

Samantha  Peck  (gift  med  Hosea  Stout) 

9.   Angående  de  lærdomme,  der  indførtes  i 

Henrietta  Peck  (gift  med  Thomas  R.  Rich) 

Nauvoo,  se  T.  Edgar  Lyon:  „Historical 

Sarah  Jane  Peck  (gift  med  Charles  C.  Rich) 

Highlights  of  the  Saints  in  Illinois",  The 
First  Annual  Church  Educational  System  Reli- 

Ether  Knight  (gift  med  Jane  Terry) 

gious  Educators  Symposium,  19-20  august 

Charles  C.  Knight  (død  som  barn) 

1977,  transcript  of  addresses  and  abstracts 

of  prensentations,  s.  69-71. 

William  G.  Hartley  er  assisterende  professor 

i  historie  ved  Brigham  Young  universitetet 

og  forsker  i  historie  ved  Joseph  Fielding 

Smith  Institute  for  Church  History. 

Han  virker  som  biskop  i  Sandys  37.  ward, 

Sandvs  østre  stav  i  Sandv. 

FORBEREDT 

TIL  AT  MODTAGE 

EVANGELIET 


Joseph  Smith  var  ikke 

den  eneste,  der  vidnede  om 

evangeliets  gengivelse  og 

Mormons  Bogs  fremkomst. 


Susan  Easton  Black 


Profeten  Joseph  Smith  vidste 
lige  fra  sin  tidligste  barndom, 
at  Gud  eksisterer.  Men  der  var 
ingen  vidner  til  profetens  første  åben- 
baring eller  til,  at  Moroni  viste  sig  for 
ham.  Da  Joseph  Smith  fortalte  om  si- 
ne oplevelser,  var  det  de  færreste, 
som  ville  tro  ham.  En  af  præsterne 
„behandlede  .  .  .  endog  (hans  beret- 
ning) med  stor  foragt,  idet  han  sagde, 
at  det  altsammen  kom  fra  djævelen" 
(Joseph  Smiths  skrivelser  2:21). 
Andre  var  mere  modtagelige. 
Josephs  egen  familie  accepterede 
beretningen  som  „instruktioner  fra 
Herren",  og  de  troede,  at  Gud  ville 
give  dem  „mere  fuldkommen  kund- 
skab om  frelsesplanen  og  menneskehedens  forløs- 
ning"1. Men  selv  om  familien  Smith  troede,  at  Joseph 
havde  haft  et  syn,  havde  de  ikke  den  samme  forståelse 
for  sandheden,  som  han  havde.  „Joseph  kunne  ind 
imellem  komme  med  de  mest  forbløffende  fremstillin- 
ger, man  kan  forestille  sig,"  skrev  hans  mor,  Lucy 
Mack  Smith2.  Men  han  stod  stort  set  stadig  alene  med 
sit  personlige  vidnesbyrd  om  de  guddommelige  åben- 
baringer, han  havde  modtaget. 

Det  var  først,  da  David  Whitmer,  Oliver  Cowdery  og 
Martin  Harris  fik  pladerne  og  de  andre  hellige  gen- 


stande at  se  ved  en  guddommelig  til- 
kendegivelse i  juni  1829,  at  det  var 
nødvendigt,  at  flere  vidnede  om  Mor- 
mons Bog  „ved  Guds  kraft" 
(L&P  17:3). 

Lucy  Mack  Smith  skrev,  at  efter  dis- 
se guddommelige  vidnesbyrd  sagde 
Joseph  til  hende  og  sin  far:  „I  ved 
ikke,  hvor  glad  jeg  er.  Nu  har  Herren 
sørget  for,  at  pladerne  er  blevet  vist  til 
tre  andre,  foruden  mig.  De  har  set  en 
engel,  som  har  vidnet  for  dem,  og  de 
vil  bære  vidnesbyrd  om  sandheden  i 
det,  som  jeg  har  sagt,  for  nu  ved  de 
for  sig  selv,  at  jeg  ikke  går  rundt  og 
bedrager  folk.  Det  er  som  om,  at  jeg 
er  blevet  lettet  for  en  byrde,  som 
næsten  var  for  tung  for  mig  at  bære,  og  jeg  fryder  mig 
i  min  sjæl  over,  at  jeg  ikke  længere  er  helt  alene  om 
det  i  verden"3. 

Lige  fra  juni  1829  og  til  sin  død  i  1844,  havde  Joseph 
Smith  og  hans  medtroende,  foruden  mange  andre,  et 
fælles  vidnesbyrd  om  sandheden,  hvilket  de  også  blev 
forfulgt  for.  Nogle  fik  direkte  del  i  de  guddommelige 
åbenbaringer,  som  Joseph  modtog.  Sidney  Rigdon  var 
for  eksempel  til  stede,  da  Joseph  så  de  tre  herligheds- 
grader  (se  L&P  76:22-23) . 
Sidney  var  også  i  Hiram,  Ohio,  den  24.  marts  1832, 

da  en  pøbelhob  trak  Joseph  ud  af  huset  hos  Johnsons. 
Sidney  var  allerede  blevet  angrebet  og  rullet  i  tjære  og 
fjer,  hvorpå  de  trak  ham  af  sted  ved  hælene.  Hans 
hoved  blev  forfærdelig  læderet,  og  han  lå  bevidstløs 
på  grund  af  blodtab,  da  Joseph  fandt  ham  liggende  på 
den  frosne  jord.  Den  næste  dag  talte  Sidney  i  vildelse. 
Men  trods  disse  forfølgelser,  bevarede  Sidney  sit 
vidnesbyrd  i  tolv  år  efter  den  tid4. 

Der  var  også  andre,  der  fik  del  i  Josephs  embeds- 
pligter og  de  smertelige  forfølgelser.  „Jeg  ville  bede  i 
mit  hjerte  til,  at  alle  mine  brødre  var  som  min  elskede 
bror  Hyrum,  der  var  blid  som  et  lam,  ligeså  retsindig 
som  Job,  ja,  kort  og  godt  sagtmodig  og  ydmyg  som 
Kristus"5,  skrev  Joseph  om  sin  trofaste  bror. 

Der  var  mange  andre  mænd  og  kvinder,  der,  som 
Sidney  og  Hyrum,  fik  del  i  glæden  over  personlig 
åbenbaring  om  sandheden,  såvel  som  de  byrder  „der 
næsten  var  for  tunge  for  ham  at  bære"6.  Desværre  er 
det  ofte  kun  de  mest  fremtrædendes  navne  der  hu- 
skes. Men  de  mange  andre  hellige,  der  kendte  og  el- 
skede Joseph,  står  som  kraftige  og  lydelige  vidnesbyrd 
om  hans  guddommelige  kaldelse. 

Vidnerne  i  Palmyra 

Daniel  Wells  -  (1814-1891.  [Rådgiver  til  Brigham 
Young  1857-1877])  -  var  med  blandt  de  første  hellige, 
som  oplevede  den  religiøse  vækkelse  i  det  vestlige 
New  York  i  1820-erne.  Han  skrev:  „I  min  ungdoms 
dage,  herskede  der  stor  religiøs  spænding  -  det  var  en 
vækkelsens  tid,  som  dengang  gennemstrømmede  den- 
ne del  af  landet,  og  jeg  kan  udmærket  forstå,  hvordan 
det  må  have  virket  på  Joseph  .  .  .  Jeg  ved  hvordan  den- 
ne vækkelse  påvirkede  de  unge  mennesker  i  nabola- 
get, hvor  jeg  boede"7. 

Da  Joseph  oversatte  Mormons  Bog,  blev  han  klar 
over,  at  foruden  „han,  til  hvem  den  skal  gives",  skulle 
der  være  „tre  vidner,  som  .  .  .  skal  bevidne,  at  bogen 
og  de  ting,  den  indeholder,  er  sande"  (2  Nephi  27:12). 
Der  er  også  andre  foruden  de  tre  vidner,  som  har  vid- 
net om  Mormons  Bogs  oprindelse.  Mary  Musselman 
Whitmer  har  fortalte  sin  søn,  David,  om  en  oplevelse 


14 


hun  havde  en  dag,  da  hun  malkede  køer.  Der  kom  en 
budbringer,  og  David  huskede,  at  denne  budbringer 
sagde:  „Du  har  været  trofast  og  flittigt  til  dit  arbejde, 
men  du  er  træt,  fordi  du  får  stadig  flere  trængsler.  Det 
er  derfor  passende,  at  du  får  et  vidnesbyrd,  for  at  din 
tro  kan  blive  styrket."8  Derpå  viste  budbringeren  hen- 
de pladerne. 

Andre  af  profeten  Joseph  Smiths  samtidige  var  for- 
beredt på  Mormons  Bogs  fremkomst.  1 1816  fik  Solo- 
mon Chamberlain  (1788-1862),  som  var  en  af  de  første 
omvendte  til  Kirken,  besøg  af  en  engel,  som  svar  på  en 
bøn,  noget  lignende  den  bøn,  som  Joseph  bad.  Englen 
sagde,  at  „troen  var  forsvundet  hos  folk  på  jorden, 
bortset  fra  nogle  få,  og  at  alle  kirker  var  fordærvede". 
Solomon  fik  desuden  at  vide,  at  Herren  „ville  oprejse 
en  kirke  efter  apostolsk  orden,  at  den  skulle  have  de 
samme  myndigheder  og  gaver,  som  fandtes  på  Kristi 
tid,  at  han  (Solomon)  skulle  opleve  den  dag,  hvor  der 
ville  fremkomme  en  bog  ligesom  Bibelen  og  at  folk  vil- 
le blive  vejledt  af  den,  såvel  som  af  Bibelen" .  Da  han  i 
1829  sejlede  på  Erie-kanalen  I  staten  New  York,  følte 
han  sig  tilskyndet  af  Helligånden  til  at  gøre  ophold  i 
Palmyra.  Han  gik  4-5  km  mod  syd  og  indlogerede  sig  i 
et  bondehus  for  natten.  Om  morgenen  spurgte  husets 
beboere,  om  han  havde  hørt  om  „guldbibelen".  Solo- 
mon mindedes  senere,  at  der  i  det  øjeblik,  den  blev 
nævnt,  „gik  som  en  elektrisk  strøm  gennem  ham  fra 
isse  til  fod"9. 


Mary  Elizabeth  Rollins  fik  et 

vidnesbyrd  om  Mormons  Bogs 

sandhed,  efter  at  hun  blev  oppe  hele 

natten  for  at  læse  en  Mormons  Bog, 

som  hun  havde  lånt  af  Isaac  Morley. 

Han  fandt  vej  hen  til  Smiths  hus,  hvor  han  fortalte 
familien  om  sin  tilkendegivelse.  De  fortalte  så  til 
gengæld  ham  om  Mormons  Bog.  De  brugte  to  dage  til 
at  undervise  ham  i  bogens  lærdomme.  Han  fik  så  et 
par  af  de  nytrykte  sider  med  til  Canada,  hvor  han 
husker,  at  „han  forkyndte  om  alt  det,  han  vidste  om 


mormonismen 


Vidner  i  Ohio 

Mange  andre  har,  som  Solomon,  søgt  Joseph  og 
med  glæde  accepteret  sandheden.  De  tilsluttede  sig 
Kirken  i  New  York,  men  forlod  deres  hjem  for  at  følge 
Joseph,  da  Herren  befalede  ham  at  begive  sig  til  Ohio 
(se  L&P  37:1).  Blandt  dem,  der  var  forberedt  på  at 
modtage  evangeliet  i  Ohio,  var  Newel  og  Elizabeth 
Whitney.  En  aften  omkring  midnat,  spurgte  familien 
Whitney  Gud  i  en  bøn,  hvordan  de  kunne  få  del  i 
Helligånden.  Elizabeth  skrev  om  denne  oplevelse: 

„Ånden  hvilede  over  os,  og  der  lå  en  sky  over  huset. 
Vi  følte  det  som  om,  vi  befandt  os  udenfor  huset. 
Huset  forsvandt  for  vore  øjne  ...  og  der  hvilede  en 
højtidelighed  over  os.  Vi  så  skyen  og  følte  Herrens 
ånd. 

Derpå  hørte  vi  en  røst  fra  skyen  sige: 

,  Bered  jer  til  at  modtage  Herrens  ord,  for  det  er  ved 
at  komme!' 

Vi  undrede  os  meget  over  dette,  men  fra  det  øjeblik, 
vidste  vi,  at  Herrens  ord  var  ved  at  komme  til  Kirt- 
land"n. 

Mary  Elizabeth  Rollins  var  også  forberedt  på  den 
sandhed,  som  profeten  Joseph  frembragte.  Hun  hu- 
sker, da  hun  så  en  Mormons  Bog  hjemme  hos  Isaac 
Morley.  „Jeg  fik  et  sådant  ønske  om  at  læse  den,  at  jeg 
ikke  kunne  lade  være  med  at  spørge,  om  jeg  måtte 
tage  den  med  hjem  og  læse  den,  mens  han  var  til  mø- 
de." Hun  bad  så  bønligt,  at  Isaac  gav  hende  bogen,  på 
den  betingelse  at  hun  ville  bringe  den  tilbage  før 
morgenmaden  den  næste  dag. 

Mary  Elizabeth  og  hendes  tante  og  onkel  blev  oppe 
til  meget  sent  for  at  læse  i  Mormons  Bog,  og  Mary  stod 
op  ved  daggry  for  at  kunne  fortsætte  læsningen. 

Tro  mod  sit  løfte,  bragte  hun  bogen  tilbage  før  Isaac 
Morley  fik  morgenmad.  Da  han  sagde  til  hende:  „Jeg 
tror  ikke,  du  fik  læst  ret  meget  i  den, "  viste  hun  ham, 
hvor  langt  hun  var  kommet,  citerede  de  første  vers  og 
fortalte  historien  om  Nephi.  Han  sagde  overrasket: 
„Kære  barn,  tag  bogen  med  hjem  og  læs  den  færdig. 
Jeg  kan  vente"12  Mary  var  en  af  de  første,  der  fik  et 
Åndens  vidnesbyrd,  som  lovet  i  Moroni  10:4.  Nu  var 
der  én  mere,  der  havde  et  vidnesbyrd  tilfælles  med 
Joseph! 

De  guddommelige  tilkendegivelser  fortsatte.  I  de  år, 
hvor  Joseph  var  i  Kirtland,  modtog  han  46  afsnit  af 
Lære  &  Pagter.  Det  var  også  her,  han  fik  besøg  af 
Moses,  Elias,  profeten  Elias  (Elijah)  og  Herren,  Jesus 
Kristus.  (Se  L&P  110:  11-13  og  2-4). 

Vidner  i  Missouri  og  Illinois 

I  og  med  at  Joseph  og  de  hellige  fik  besøg  af  himmel- 
ske budbringere,  blev  de  også  forfulgt.  Joseph  blev 
dømt  til  døden  ved  en  militærdomstol  i  Missouri.  For- 
følgelserne tog  til  i  en  sådan  grad,  at  han  mens  han 
sad  i  fængslet  i  Liberty,  i  sin  sjælekval  udbrød: 
„O  Gud,  hvor  er  du?"  (L&P  121:1).  Herren  trøstede 
ham  ved  blandt  andet  at  svare:  „Dit  folk  skal  aldrig 
vende  sig  bort  fra  dig"  (L&P  122 : 3) . 

Joseph  var  så  sandelig  ikke  ene  om  at  lide.  Mange  af 
de  hellige  led  store  forfølgelser  sammen  med  ham.  Og 
Herren  besvarede  deres  bønner  om  hjælp.  Han  sagde 
til  dem:  „Frygt .  .  .  ikke  for,  hvad  menneskene  kan  gø- 
re, thi  Gud  vil  være  med  dig  evindelig"  (L&P  122:9). 

Forfølgelserne  holdt  inde  en  tid,  da  de  hellige  flytte- 
de til  et  nyt  sted  ved  Mississippiflodens  bredder,  hvor 
de  drænede  sumpen  og  byggede  byen  Nauvoo,  hvortil 
der  kom  omvendte  fra  mange  nationer,  for  at  forene 
sig  med  deres  medtroende.  Der  kom  blandt  andet  en 
gruppe  på  ni  sorte  hellige  til  byen  sidst  i  1843,  anført  af 
en  fri,  sort  kvinde,  Jane  Elizabeth  Manning.  Hun  og 
hendes  venner  var  vandret  næsten  1300  km.  Hun  sag- 
de senere:  „Vi  gik,  så  vores  sko  blev  slidt  op,  og  vore 
fødder  blev  fyldt  med  sår  og  åbne  revner,  der  blødte, 
så  man  kunne  se  vores  blodige  fodspor  på  jorden. 

Vi  standsede  og  forenede  os  i  bøn  til  Herren  om,  at 
Gud,  den  evige  Fader,  ville  hele  vore  fødder.  Vore 
bønner  blev  hørt  og  vore  fødder  heledes"13. 

Selv  om  Illinois  for  en  tid  var  et  tilflugtssted  med 
fred  og  sikkerhed  for  de  hellige,  så  varede  det  kun 
kort.  Profeten  Josephs  død,  den  27.  juni  1844  i  Cartha- 
ge,  medførte  endnu  mere  forfølgelse  og  endnu  større 
lidelser  for  hans  tilhængere.  Men  trods  vanskelighed- 
erne var  der  mange  hellige,  som  holdt  trofast  ud  -  som 
nu  Sidney  Tanner.  Sidney  mistede  sin  kone  og  sine  tre 
børn  i  løbet  af  2  år,  men  alligevel  skrev  han  den  13. 
april  1845  fra  Winterquarters  til  sine  svigerforældre, 
James  og  Elsie  Conlee  (som  var  meget  fjendtligt  stemt 
overfor  de  hellige)  og  fortalte  om  sin  kones  død.  Han 
skrev: 

„(Min  kone,  Louisa)  bad  mig  skrive  til  jer  og  fortælle 
jer,  at  hun  døde  i  troens  sejr  på  Jesus  Kristus,  og  hen- 
des største  ønske  i  livet  var,  at  være  noget  for  sin  fami- 
lie og  sine  venner,  og  at  gøre  det  for  dem,  som  hun  var 
bange  for,  at  de  ikke  kunne  gøre  for  dem  selv,  så  de 
kunne  få  en  herlig  frelse  i  Guds  rige,  hvor  hun  forven- 
tede at  møde  dem  og  nyde  deres  selskab"14. 

Ligesom  Joseph  Smith  var  parat  til  at  modtage  sand- 
heden, således  var  også  tusindvis  af  hellige  parate  til 
at  tilslutte  sig  ham  og  acceptere  sandheden.  De  vidste, 
at  Joseph  var  en  profet,  og  de  vidnede  om  sandheden  i 
det,  som  han  havde  genoprettet.  Deres  fælles  vidnes- 
byrd vidner  også  om,  at  Joseph  Smith  virkelig  blev 
udvalgt  af  Herren  til  at  gengive  evangeliet  i  de  sidste 


Ni  sorte  hellige  sled  deres  sko  op 

under  en  vandring  på  1300  km 

til  Nauvoo.  De  fik  hjælp  på  vejen 

ved  at  bede  en  særlig  bøn. 


dage.  De  kunne,  ligesom  Joseph,  erklære:  „Jeg  vidste 
det,  og  jeg  vidste,  at  Gud  vidste  det,  og  jeg  kunne  ikke 
fornægte  det,  og  jeg  vovede  heller  ikke  at  gøre  det.  Thi 
jeg  vidste  i  det  mindste,  at  ved  at  gøre  så,  ville  jeg  for- 
synde mig  imod  Gud  og  komme  under  fordømmelse" 
(Joseph  Smiths  skrivelser,  2:25).  Det  vidnesbyrd,  de 
havde  tilfælles  med  profeten,  var  opfyldelsen  af  hans 
profetiske  ord:  „Jeg  skal  ikke  længere  være  alene  om 
det  i  verden"15.  Det  var  han  så  sandelig  heller  ikke.  □ 

Susan  Easton  Black  er  professor  i  Kirkens  historie  og  lærer  ved  Brigham 
Young  universitetet,  Provo,  Utah. 

Denne  sidste  dages  hellige 

maler  elskede  det 

smukke  og  heltemodige, 

som  det  tydeligt  fremgår 

af  hendes  malerier 

hvor  motiverne 

er  hentet  fra  livet 

i  de  vestlige 

stater  i  USA, 

fra  Kirkens  historie 

og  skrifterne. 

Minerva  Teichert 
i  1947 


NERVA  TEICHERT 


Jan  Underwood  Pinborough 


Når  solen  kastede  sine  første  stråler  over  Bear 
River  og  varmede  kvæget  på  farmen  i  Wyom- 
ing, havde  Minerva  Teichert  allerede  været 
oppe  i  nogen  tid.  Hun  skulle  lave  morgenmad  til  sin 
mand  Herman,  sine  fem  børn  og  et  par  landbrugsmed- 
hjælpere. Der  skulle  sendes  mælk  til  mejeriet  hver 
morgen,  men  før  det  skulle  mælkejungerne  vaskes  og 
steriliseres.  Desuden  var  der  høns,  som  skulle  fodres, 
tøj  der  skulle  vaskes  og  repareres,  og  en  have  der  skul- 
le luges.  Når  huset  begyndte  at  falde  til  ro  om  aftenen, 
skulle  hun  lave  to  retter  mad  og  gøre  en  masse  ting 
færdigt,  som  det  nu  krævedes  ved  landbruget  i 
1930-erne. 

Men  Minervas  dag  var  endnu  ikke  forbi.  Det  var  den 
ikke,  før  hun  havde  fået  fat  i  sin  malerpensel  og  „pa- 
let" -  som  bestod  af  et  langt  stykke  træ  med  små  ku- 
lørte prikker  af  oliemaling  -  og  så  tilbragte  hun  nogle 
kostbare  øjeblikke  med  sine  lærreder. 

Minerva  sagde  at  hun  var  „fuld  af  inspiration  og  be- 
gejstring" over  pionerernes  heltemod,  og  hun  var  alt 
for  fortryllet  af  indianernes  store  skønhed  og  for  stærkt 
optaget  af  de  herlige  dyrs  frie  bevægelser  til  at  kunne 
tage  let  på  sine  motiver.  Troen  på  profeterne  var  fra 
barndommen  gået  hende  i  blodet.  Hele  livet  var  det 
kærligheden  til  det  smukke  og  heltemodige  der  drev 
hende  til  at  lade  det  komme  til  udtryk  på  lærredet.  Og 
det  gjorde  hun  med  kraftige  penselstrøg  i  en  stil,  som 
var  hendes  personlige. 

På  hundredeårsdagen  sidste  år  for  Minerva  Kohl- 
hepp  Teicherts  fødsel,  havde  Kirkens  museum  for 
sidste  dages  hellig  kunst  og  historie  en  udstilling  med 
en  samling  af  hendes  værker.  Vi  har  gennem  årene  set 
nogle  af  søster  Teicherts  malerier  i  Kirkens  forskellige 
blade  og  lektiehæfter,  men  det  har  taget  tid,  før  hen- 
des betydning  og  anerkendelse  som  kunstner  er  blevet 
rigtig  udbredt.  På  udstillingen  med  de  udvalgte 
malerier  var  blandt  andet  mere  en  fyrre  motiver  fra 


Mormons  Bog  i  en  serie  freskomalerier,  en  serie  som 
skildrer  de  sidste  dages  helliges  pioner-vandring  samt 
koloniseringen  af  de  vestlige  stater  i  USA.  Der  var  lige- 
ledes portrætter,  rolige  blomsterbilleder  og  værker  fra 
hendes  studietid. 

En  kunstner  bliver  til 

Minerva  Kohlhepp  var  kun  fire  år,  da  hendes  mor, 
en  stærk  og  kreativ  kvinde,  gav  hende  nogle  vandfar- 
ver. Fra  dette  øjeblik  betragtede  barnet  sig  som  kunst- 
ner. Den  lille  Minerva  tog  skitseblok  og  kulfarver  eller 
blyant  med  sig,  overalt  hvor  hun  færdedes. 

Minerva  blev  født  den  28.  august  1888  i  det  nordlige 
Ogden  i  Utah.  Hun  var  det  andet  af  familien  Kohl- 
hepps  ti  børn.  Hun  tilbragte  de  allerførste  år  på  fami- 
liens gård  i  Idaho.  Familien  var  fattige,  og  da  der  ikke 
var  nogen  skole  i  nærheden,  fik  Minerva  ikke  meget 
skoleundervisning  som  lille.  Men  hver  aften  samlede 
hendes  far  børnene  omkring  sig  og  læste  for  dem  af 
skrifterne  eller  fra  klassiske  bøger. 

Minerva  forlod  hjemmet  første  gang,  da  hun  var  14 
år,  for  at  arbejde  som  barnepige  hos  en  velhavende  fa- 
milie, der  boede  i  San  Francisco.  Der  besøgte  hun  for 
første  gang  et  kunstmuseum  og  deltog  i  nogle  kurser 
på  Mark  Hopkins  kunstskole.  Men  det  var  først  efter 
sin  afsluttende  eksamen,  og  efter  at  hun  var  vendt 
hjem,  for  at  undervise  i  skolen  i  nogle  år,  at  det  for  al- 
vor lykkedes  hende  at  fortsætte  sin  uddannelse  som 
kunstner. 

Professionel  uddannelse 

Som  19-årig  havde  Minerva  sparet  så  mange  penge 
sammen,  at  hun  kunne  rejse  til  Chicago,  Illinois,  for  at 
studere  ved  Chicago  Art  Institute  hos  den  kendte  John 
Vanderpoel.  Hun  måtte  mange  gange  under  sit  3-årige 

„Kristus  tilbereder  nadveren" 

et  af  de  mange  malerier  med  motiv  fra 

Mormons  Bog  (se  3  Nephi  18). 


studium  rejse  hjem  for  at  tjene  penge  ved  at  arbejde  i 
markerne  eller  arbejde  som  lærer.  Men  Minerva  vend- 
te altid  tilbage  til  sine  studier.  En  dag  gik  hun  i  kraft  af 
sin  karakteristiske  selvtillid  op  til  mr  Vanderpoel  og 
spurgte,  hvorfor  han  kritiserede  hendes  arbejder  så 
groft,  når  der  var  mange  i  klassen,  der  lavede  noget, 
som  var  meget  mere  elendigt.  Hun  sagde  senere: 
„Jeg  glemmer  aldrig  skuffelsen  i  denne  mands  ansigt, 
da  han  meget  bevæget  svarede:  , Skulle  det  mon  være, 
fordi  der  er  noget,  du  ikke  har  forstået?  De  andre 
elever  er  ikke  anstrengelserne  værd,  de  ender  med  at 
forlade  skolen,  men  du  -  du  vil  aldrig  slutte  der.' " 
(„Miss  Kohlhepp's  Own  Story",  Pocatello,  Idaho, 
1917). 

1 1912  var  Minerva  færdig  med  sit  kursus  på  kunst- 
akademiet og  rejste  tilbage  til  vesten  for  at  tjene  flere 
penge.  På  det  tidspunkt  kom  hun  sammen  med  to  un- 
ge mænd  -  og  stod  for  at  skulle  giftes  med  en  af  dem, 
en  velhavende  bejler,  da  hun  opdagede,  at  han  ikke 
ønskede  at  blive  viet  i  mormonkirken.  Den  anden  un- 
ge mand,  som  heller  ikke  var  medlem  af  Kirken  (hun 
kendte  ingen  unge  mænd,  der  var  sidste  dages  helli- 
ge), var  Herman  Teichert.  Herman  var  en  rar  cowboy, 
hvis  yndlingsbeskæftigelse  var  at  fange  vilde  heste  på 
prærien  i  måneskin.  I  april  1915  forlod  hun  imidlertid 
Herman.  Hun  fortalte  ham,  at  han  skulle  gifte  sig  med 
en  anden,  og  rejste  til  the  Art  Students'  League  i  New 
York  City. 

På  det  tidspunkt  var  Art  Students'  League  stedet 
hvor  kunstnere  fra  hele  verden  søgte  hen.  Minerva 
tjente  penge  på  mange  forskellige  måder  for  at  kunne 
studere  i  New  York,  blandt  andet  tegnede  hun  skitser 
af  lig  til  brug  for  medicinstuderende,  hun  udførte  reb- 
trick og  dansede  indianerdanse. 

To  store  beslutninger 

På  dette  kritiske  tidspunkt  i  sit  liv,  fik  Minerva  to 
oplevelser,  som  drog  hende  bort  fra  kunstens  verden. 
Den  første  oplevelse  gjorde  det  helt  klart  for  hende,  at 
hun  ønskede  at  leve  et  familieliv  -  specielt  med  Her- 
man. Til  et  vidnesbyrdmøde  hørte  hun  en  søster  tale 

om  ægteskabets  og  moderskabets  glæder.  „Jeg  tænkte 
på  alle  de  mænd,  jeg  havde  mødt,  i  min  søgen  efter 
,den  rette' ",  skrev  Minerva  senere.  I  det  øjeblik  blev 
hun  klar  over,  at  „der  hjemme  på  Idahos  prærie  gik 
en  mand  og  vogtede  sine  kreaturer  og  brændemærke- 
de kalve,  og  at  han  var  mere  bestemt  for  mig  end  no- 
gen som  helst  anden  i  verden"  (ikke  udgivet  selvbiog- 
rafi, 1937.  Taget  fra  et  håndskrevet  manuskript). 
Minerva,  der  aldrig  betvivlede  sin  egen  dømmekraft, 
vendte  hjem  til  Idaho  og  giftede  sig  med  Herman. 

Den  anden  oplevelse  hjalp  hende  til  en  stærkere  for- 
nemmelse af,  at  hun  havde  en  mission  som  kunstner, 
og  at  hun  skulle  betragte  sin  kunst  som  en  tjenesteger- 
ning for  sin  tro.  Minerva  skrev  senere,  hvordan  én  af 
hendes  kendte  lærere,  Robert  Henri,  kort  før  hun 
forlod  New  York,  spurgte  hende,  om  nogen  kunstner 
nogensinde  havde  skildret  „mormonernes  storslåede 
historie". 

„Ikke  som  jeg  bryder  mig  om  det,  svarede  jeg.  /Him- 
mel og  hav,  min  pige,  hvilken  mulighed!  Det  kan  du 
gøre!  Det  er  dig,  der  skal  gøre  det.  Det  er  din  arveret. 
Du  vil  kunne  gøre  det  godt.' 

Jeg  følte,  at  jeg  blev  kaldet  til  det"  (ikke  udgivet 
manuskript,  1947). 

Minerva  Teichert  brugte  resten  af  sit  liv  og  sin  enor- 
me energi  på  at  efterkomme  disse  to  kaldelser  -  at 
elske  og  tjene  sin  familie  og  fortælle  sit  folks  historie 
og  samtidig  give  udtryk  for  sin  tro  gennem  sin  kunst. 

Da  Herman  vendte  hjem  fra  krigstjeneste  i  Frankrig 
efter  første  verdenskrig,  flyttede  han  og  Minerva  til 
familien  Teicherts  gamle  slægtsgård  i  Idaho.  Minerva 
elskede  dette  sted,  men  de  blev  til  sidst  tvunget  til  at 
forlade  det,  da  der  blev  bygget  et  nyt  reservoir.  De 
byggede  deres  nye  hus  på  en  kvægfarm  ved  Cokeville 
i  Wyoming.  Minerva  malede  landskabsbilleder  fra  Idaho 
rundt  omkring  på  væggene  i  dagligstuen  i  deres  nye 
hus.  Denne  stue  var  i  over  fyrre  år  både  atelier  for 
Minerva  og  det  centrale  opholdssted  for  familien  Tei- 
chert. Hun  lavede  mad  på  et  brændekomfur,  og  mens 
hun  lavede  mad,  malede  hun  af  og  til  et  penselstrøg. 
Hver  aften,  når  børnene  spiste,  læste  hun  historier  for 
dem  fra  skrifterne  eller  fra  andre  bøger. 


22 


,    .  ■  '  .-'■"-  .'■ 


•  '*■•' 


Minerva  har  fanget  det 
barske  og  smukke  liv  i  vesten  i 
kraftige,  dristige  penselstrøg. 

De  tre  motiver  her  er: 

„Håndkcerrepionererne", 

„Mågepigen"  og 

„Jim  Bridger  ved  Bear  Lake". 

Bridger  var  en  farverig  opdagelsesrejsende 
og  kolonisator  og  en  af  de  første,  som  beskrev 
Great  Salt  Lake  Valley  og  de  omliggende 
territorier  for  præsident  Brigham  Young. 

Alma  døber  i  „Mormons  Vande"  -  (se  Mosiah  18). 


I  denne  stue  udviklede  hun  sin  egen  stil,  mens  hun 
malede  hundredevis  af  fresker,  portrætter  og  andet. 
Forholdene  var  langt  fra  ideelle  for  en  maler.  Værelset 
var  alt  for  lille  til,  at  hun  kunne  male  større  billeder. 
Somme  tider  måtte  hun  folde  lærredet  sammen  og  ma- 
le et  afsnit  ad  gangen.  Hvis  hun  ville  se  perspektivet  i 
sine  billeder,  måtte  hun  kigge  ind  fra  den  forkerte  en- 
de af  en  kikkert.  Hun  blev  ustandselig  forstyrret.  Men 
Minerva  holdt  ud  på  en  eller  anden  måde.  „Jeg  må  og  skal 
male,"  forklarede  hun  (uudgivet  manuskript,  1947). 

Tillid  til  Herren 

Minervas  åndelige  tilværelse  blev  styret  gennem 
drømme  og  ved  en  stadig  større  tillid  til  Herren.  Som 
ung  mor  sagde  hun  nej  til  en  mulighed  for  at  studere  i 
London  sammen  med  sin  lærer,  Robert  Henri,  da  hun 
drømte,  at  hun  snart  ville  få  en  datter.  Den  eneste  dat- 
ter, som  Teicherts  fik,  blev  født  indenfor  det  næste  år 
eller  så.  På  samme  måde  så  Minerva  sine  fremtidige 
svigerdøtre  i  drømme,  før  hun  mødte  dem.  Hun  stole- 
de blindt  på  det  hun  følte,  Herren  havde  bedt  hende 
om,  og  hun  lærte  sine  børn  og  børnebørn  at  stole  på 
hans  vejledning. 

Et  af  højdepunkterne  i  hendes  åndelige  liv  var  Her- 
mans dåb  i  1933.  Han  havde  støttet  Kirken  og  betalt 
sin  tiende  gennem  årene.  Minerva  og  Herman  blev 
senere  beseglet  i  templet  i  Logan. 

Minerva  Teicherts  kunstnermission  nåede  to  højde- 


punkter. Den  ene  var,  da  hun  havde  fuldført  sin  Mor- 
mons Bog-serie  af  freskomalerier.  Hun  syntes,  at  hvis 
Kirken  ville  udstille  serien,  så  var  endemålet  nået  i 
hendes  mission  som  kunstner.  Men  da  hun  ikke  kun- 
ne gøre  nogen  interesseret  i  at  udstille  billederne,  blev 
hun  knust  og  skænkede  til  sidst  billederne  til  Brigham 
Young  universitetet. 

Men  blev  modtagelsen  af  hendes  freskomalerier  med 
motiver  fra  Mormons  Bog  et  af  hendes  livs  største 
skuffelser,  så  blev  hendes  opgave  med  at  lave  vægma- 
lerierne i  verdensrummet  i  Manti  templet  en  af  hendes 
største  tilfredsstillelser.  Da  Minerva  Teichert  i  1947  var 
59  år,  gjorde  hun  sammen  med  en  assistent  vægmale- 
rierne færdige  på  kun  få  måneder  -  et  bemærkelses- 
værdigt eksempel  på  hendes  nærmest  ufattelige 
energi. 

Da  Minerva  Kohlhepp  Teichert  i  1976  døde  i  en  alder 
af  87  år,  havde  hun  udført  så  meget  som  et  tusinde 
kunstværker.  „Evigheden  forekommer  mig  meget  vir- 
kelig," skrev  hun  i  1937.  Derpå  gav  hun  udtryk  for  sit 
evige  ønske:  „Jeg  ønsker  ...  at  fortsætte  med  at  male, 
når  jeg  forlader  dette  liv.  Om  jeg  så  skulle  komme  til- 
bage til  jorden  ni  gange,  så  ville  jeg  stadig  ikke  have 
udtømt  mine  emner.  Et  enkelt  livsforløb  er  alt  for  kort, 
så  det  må  være  en  forskole  til  det  næste."  □ 


Jan  Underwood  Pinborough  er  freelance  journalist  og  bor  i  Edgehills 
2.  ward,  Hillside  stav,  Salt  Loke  City. 

„. .  .  så  enhver  kan  udvikle  sine 
talenter  og  derigennem  vinde  andre, 
ja,  hundrede  fold  . . ." 

LÆRE  &  PAGTER  82:18 


Fra  et  personligt  interview,  som  Janet  Peterson 
har  afholdt  med  ældste  Hans  B.  Ringger  fra 
de  Halvfjerds'  Første  Kvorum. 


FRA  VEN  TIL  VEN 


Zurich  er  ældste  Hans  Benjamin  Ringgers  føde- 
by. Han  har  forklaret,  at  „der  ikke  er  noget 
der  hedder  ,schweizere'  i  Schweiz.  De  betrag- 
ter sig  hellere  som  hørende  til  en  bestemt  del  af  lan- 
det fremfor  til  landet  som  helhed  -  for  eksempel  til 
Zurich  eller  Bern.  Alle  de  oplysninger,  jeg  behøver 
for  at  udføre  mit  slægtsarbejde,  findes  for  eksempel 
i  optegnelser,  der  opbevares  i  Zurich.  Det  er  et 
system,  som  er  til  stor  hjælp  og  meget  bekvemt 
foros". 

Ældste  Ringgers  bedstemor  tilsluttede  sig  Kirken  i 
Schweiz  i  1896.  Nogle  af  Hans  B.  Ringgers  søskende 
emigrerede  til  Utah,  mens  han  og  andre  i  familien 
forblev  i  Schweiz. 

„Min  far  var  streng,  men  han  havde  et  stort  hjer- 
te," fortæller  ældste  Ringger.  „Han  var  en  stor  lære- 
mester og  et  vidunderligt  eksempel.  Vi  rejste  gerne 
på  ferie  en  mandag  og  kom  hjem  om  lørdagen,  så  vi 
kunne  udføre  vore  opgaver  i  Kirken. 

Min  mor  var  god  og  uselvisk,  og  hun  beklagede 
sig  aldrig  over  sine  forhold.  Hun  var  altid  parat  til  at 
undervise  os  og  drage  omsorg  for  det  hele.  Jeg  pri- 
ser min  mor,  og  jeg  har  et  billede  af  hende  på  mit 
kontor." 

Som  dreng  elskede  ældste  Ringger  de  smukke 
bjerge,  bakkerne,  søerne  og  skovene  i  Schweiz. 
„Jeg  var  altid  ude  i  skoven,"  mindes  han.  Selv  i  dag 
kan  jeg  udpege  hver  en  sti  i  skovene  omkring  Zu- 
rich. Jeg  holdt  også  meget  af  at  svømme,  og  jeg 


Til  venstre:  Ældste  Ringger  som  14-årig. 


svømmede  dagligt  i  søen  hele  sommeren  igennem. 

Jeg  blev  døbt  på  en  badeanstalt.  Hvert  distrikt  i 
byen  havde  en  offentlig  badeanstalt.  Jeg  husker  så 
tydeligt  den  badeanstalt,  hvor  jeg  blev  døbt,  og  den 
stærke  glæde,  som  jeg  oplevede  ved  den  lejlighed. 

Der  var  altid  missionærer  omkring  mig  under  min 
opvækst.  Før  den  anden  verdenskrig  havde  vi  missi- 
onærer hjemme  til  frokost  hver  tirsdag.  Mine  bedste 
venner  i  min  ungdom  var  missionærerne.  En  af  dem 
var  ældste  Joseph  B.  Wirthlin,  som  nu  er  medlem  af 
de  Tolvs  Kvorum. 

„Hans,  mein  Sohn,  was  machst  du  da?" 

„Vater,  ich  studiere." 

„Hans,  mein  Sohn,  das  kannst  du  nicht." 

„Vater,  ich  probiere." 

„Hans,  min  søn,  hvad  laver  du?" 

„Far,  jeg  studerer." 

„Hans  min  søn,  det  kan  du  ej." 

„Far,  jeg  forsøger." 

„Det  var  noget  af  det  første  jeg  lærte  at  læse  i 
skolen.  Det  betød  meget  for  mig  dengang,  og  det 
gør  det  stadig,  fordi  mit  navn  Hans  nævnes.  Jeg 
forsøger  stadig  den  dag  i  dag." 

Det  budskab,  som  ældste  Ringger  gerne  vil  give 
børnene  verden  over  er:  Stol  for  det  første  på  jeres 
forældre  og  følg  deres  anvisninger.  For  det  andet 
skal  I  vide,  at  I  kan  få  svar  på  alle  de  spørgsmål,  I 
stiller  i  livet.  For  det  tredie:  Følg  Ånden,  I  vil  aldrig 
gå  helt  forkert,  hvis  I  gør  det.  Prøv  at  holdejer  nær 
Herren  ved  at  bede  og  faste. 

„Og  endelig,  prøv  at  efterleve  evangeliet.  Vor 
himmelske  Fader  ønsker,  at  I  skal  have  succes.  Jeg 
bærer  vidnesbyrd  for  jer  om,  at  han  \/\\  velsigne  jer, 
hvis  I  bestræber  jer  på  at  efterleve  evangeliets  lær- 
domme. Det  er  en  glæde  at  deltage  i  hans  arbejde." 
□ 

Greg  Larson 


Det  var  en  særlig  begivenhed,  så  jeg  rejste 
over  6000  km  for  at  komme  hjem  til  min 
landsby  Faletele  i  Samoa. 
Landsbyen  summede  af  aktivitet.  Blandt  de  få 
hundrede  landsbyborgere  var  over  100  af  dem  mine 
slægtninge,  der  kom  fra  mange  egne  i  Samoa.  Der 
var  også  mange  æresgæster  fra  andre  landsbyer. 
Jeg  var  på  vej  igennem  byen  hen  til  den  store 
fale  (huset)  med  det  kuppelformede  tag,  da  jeg  fik 
øje  på  min  kære  fætter,  Sama.  Jeg  fyldtes  med  ét  af 
stolthed  og  sorg  og  kærlighed,  idet  jeg  mindedes, 
dengang  jeg  lærte  Sama  at  kende  -  Sama  tommel- 
finger. 

Jeg  var  dengang  5  år  og  Sama  var  10.  Hans  for- 
ældre var  taget  til  New  Zealand  til  tempelindviel- 
sen, og  imens  boede  Sama  hos  os. 

Mens  jeg  stod  og  så  på,  at  de  store  drenge 
spillede  bold,  stoppede  en  bus  ude  på  vejen  og  én 
af  mine  tanter  steg  ud,  efterfulgt  af  en  dreng,  som 
vi  senere  fandt  ud  af  var  vores  fætter  Sama.  De  gik 
hen  til  Tuita'uas  fa/e  og  jeg  fulgte  efter  dem. 

Tuita'ua  loane  var  vores  families  ældste  medlem 
og  overhovedet.  Hundredevis  af  slægtninge  -  brød- 
re og  søstre,  mænd  og  koner,  tanter  og  onkler,  bør- 
nebørn, fætre  og  kusiner,  priste  ham  og  adlød  ham. 
Tuita'ua  er  en  titel,  som  betyder  noget  stort  i  Samoa, 
og  alle  folk  i  Samoa  respekterer  deres  Tuita'ua. 

I  dagene  derefter  lærte  vi  Sama  at  kende,  og  vi 
nød  hans  historier  og  vittigheder  og  hans  humori- 
stiske sans.  Det  varede  ikke  længe,  før  vi  ikke  kun 
betragtede  ham  som  vores  fætter  men  også  som  en 
god  ven.  Når  vi  havde  Sama  med,  så  lo  vi  og  havde 
det  sjovt,  lige  meget  om  vi  arbejdede  eller  legede. 

En  søndag  morgen  kunne  jeg  ikke  finde  Sama. 
Hele  dagen  spurgte  jeg  folk  i  landsbyen,  om  de 
have  set  ham,  men  ingen  vidste,  hvor  han  var. 

Omsider  kom  Sama,  sent  om  eftermiddagen,  læn- 
ge efter  at  gudstjenesten  var  forbi  og  vi  havde  spist 
til  aften.  Han  kom  gående  gennem  landsbyen  i  sin 
hvide  skjorte  og  sin  hvide  lavalava  (de  indfødtes 
skørt  eller  kilt).  Tuita'ua  lona  kaldte  ham  ind  i  sin 
fa/e.  „Hvor  har  du  været,  Sama?"  spurgte  han. 

„I  Fuapa'epa'e." 

„Har  du  gået  de  tolv  km  til  Fuapa'epa'e  og  tilbage 
igen?" 

„Ja,  Deres  Højhed." 

„Hvorfor?" 

„Fordi  det  er  det  nærmeste  sted,  hvor  jeg  kan 
komme  i  min  kirke." 

Tuita'ua  loane  tog  sine  stålindfattede  læsebriller 
af  og  lagde  dem  på  Bibelen,  som  han  havde  siddet 


og  læst  i.  „Sama,  det  er  en  regel  her  i  landsbyen,  at 
der  kun  er  én  kirke,  og  at  alle  folk  i  Faletele  kommer 
i  dén  kirke.  Forstår  du  det?  Du  hører  til  min  familie, 
Sama,  men  du  er  også  gæst  i  denne  landsby,  og  du 
står  under  min  beskyttelse.  Du  kender  vores  regel." 
Han  lænede  sig  fremover  og  så  Sama  ind  i  øjnene. 
„Nu  gør  du,  som  du  skal." 

I  den  efterfølgende  uge  var  der  ingen  som  næv- 
nede fætter  Samas  tur  til  Fuapa'epa'e.  De  fortsatte 
med  at  sige  vittigheder  og  le  sammen,  mens  de 
arbejdede  og  legede  sammen. 

Problemerne  kom  først  den  anden  søndag.  Jeg 
vågnede  ved  at  nogen  skændtes.  Det  var  mine  to 
fætre,  Malini  og  Tofo,  der  løb  efter  Sama,  som  var 
klædt  i  sin  hvide  skjorte  og  lavalava. 

„Sama,  du  kender  landsbyens  regell"  råbte  Tofo. 

Malini  greb  Sama  i  armen:  „Hvordan  kan  du  være 
så  respektløs  overfor  Tuita'ua  loane?" 

Sama  stod  modigt  foran  dem:  „Tuita'ua  sagde  til 
mig,  at  jeg  skulle  gøre,  som  jeg  skulle.  Og  dette  er 
hvad  jeg  skal  gøre!" 

Da  han  atter  begyndte  at  gå,  råbte  Malini  efter 
ham:  „Sama,  du  må  ikke  bringe  skam  over  din 
familie  på  den  mådel" 

Da  dagen  var  forbi  og  Sama  kom  gående  tilbage 
til  Faletele,  fulgte  nogle  af  landsbyborgerne  efter 
ham  og  gjorde  grin  med  ham.  De  råbte  øgenavne 
efter  ham.  Nogle  af  dem  hånede  ham  og  kaldte 
ham  „Mamona"  (mormon),  mens  han  kom  gående. 
Alle  Samas  fætre  og  kusiner  var  vrede  på  ham  og 
de  nægtede  alle  at  tale  til  ham  -  allesammen,  undta- 
gen mig.  Så  jeg  havde  Sama  for  mig  selv  hele  ugen. 
Det  var  pragtfuldt  at  tale  med  ham  og  høre  ham 
synge  og  fortælle  historier. 

„I  morgen  vil  du  måske  holde  op  med  at  kaste 
skam  over  vores  familie  og  gå  med  os  i  landsby- 
kirken," sagde  Malini  til  Sama  lørdag  aften. 

Men  søndag  morgen  var  Sama  atter  væk.  Ved  si- 


den  af  hver  sengemåtte  lå  gaver,  som  Sama  havde 
lavet  til  hver  af  os. 

Da  Sama  kom  hjem  den  aften,  løb  jeg  hen  for  at 
hilse  på  ham.  Han  var  også  Ivrig  efter  at  møde  de 
andre,  lige  til  han  så,  at  hans  gaver  var  revet  i  styk- 
ker og  smidt  ud. 

„Landsbybeboerne  gjorde  vores  fætre  og  kusiner 


vrede,"  forklarede  jeg.  „Men  jeg  beholdt  mine 
gaver.  Jeg  er  meget  glad  for  dem.  Tak  for  dem." 

Sama  smilede  til  mig,  så  gik  han  for  sig  selv,  indtil 
vi  skulle  spise  til  aften.  Da  han  kom  tilbage  råbte 
fætrene:  „Du  vanærer  vores  familie! 

Du  må  finde  et  andet  sted  at  sove.  Vi  vil  ikke 
have  dig  her  i  drengenes  fale  længere." 

De  skubbede  til  Sama,  så  han  faldt,  og  de  truede 
ad  ham  med  knytnæver.  „Vores  venner  har  givet  os 
øgenavne,  og  det  er  din  skyld/" 

Jeg  var  bange  for,  at  fætrene  ville  slå  Sama,  så 
jeg  løb  hen  for  at  få  fat  i  Tuita'ua  loane.  Men  han 
havde  hørt  slagsmålet  og  kom  allerede  frem  i  døren 
til  sin  fale.  „Hold  op  drenge,  nul"  kommanderende 
han.  „Kom  herover  allesammen!" 

Ved  lyden  af  hans  stemme  stoppede  drengene 
omgående.  De  gik  forsagt  ind  i  fa/en  og  satte  sig. 

„Se  på  min  hånd,"  sagde  Tuita'ua  lone  og  strakte 
sin  hånd  frem.  „Kan  I  se,  hvordan  disse  fingre  er 
knyttet  sammen?  Men  se,  tommelfingeren  sidder 
udenfor  helt  for  sig  selv!" 

Vi  så  allesammen  på  hans  hånd. 

„Vi  har  et  ordsprog  i  Samoa,  som  siger:  ,Tomlen 
står  alene,  men  det  er  den  stærkeste  af  fingrene.'" 

Tuita'ua  lona  pegede  på  hver  af  fætrene.  „I  dren- 
ge er  fingrene,  men  Sama  er  tommeltotten!" 

Selv  om  jeg  ikke  var  ret  gammel,  lærte  jeg  meget 
den  aften.  Tuita'ua  lone  lærte  os,  at  vi  skulle  være 
ærlige  overfor  os  selv  og  modige  i  vores  tro.  Hans 
ord  og  Samas  eksempel  ændrede  mit  liv. 

Da  jeg  i  tankerne  havde  tænkt  tilbage  på  den  tid, 
fortsatte  jeg  min  vandring  op  ad  trapperne  til  den 
store  fale  og  tog  skoene  af,  som  det  var  skik  og 
brug.  Sama  så  mig  omgående,  og  vi  omfavnede 
hinanden.  Alle  var  der  af  en  eneste  grund  -  for  at 
ære  den  nye  Tuita'ua,  Tuita'ua  Sama. 

Men  for  mig  vil  han  altid  være  Sama  tommel- 
finger. □ 


VISDOMSORDET 


(Visdomsordet  står  i  L&P  89). 


I  den  genoprettede  kirkes  første  tid,  holdt  profe- 
ten Joseph  Smith  møde  med  Kirkens  mænd,  for 
at  give  dem  instruktioner  vedrørende  præste- 
dømmet og  evangeliet.  Brødrene  røg  og  tyggede 
skråtobak  under  disse  møder.  Gulvet  i  lokalet  blev 
snavset  og  måtte  gøres  rent,  når  mændene  var  gå- 
et. Næste  dag  måtte  profetens  hustru,  Emma,  skure 
og  skrubbe  for  at  få  gulvet  rent.  Profeten  spekulere- 
de på,  om  det  var  rigtigt  af  mennesker  at  ryge  og 
tygge  skråtobak.  Han  bad  så  til  vor  himmelske 
Fader,  for  at  spørge  hvad  der  var  rigtigt. 

Som  svar  på  sin  bøn  fik  Joseph  Smith  den  åbenba- 
ring, som  vi  kalder  visdomsordet.  Visdomsordet  er 
en  sundhedslov,  hvor  vi  får  at  vide,  hvad  der  er 


godt  for  vores  legeme  og  hvad  der  ikke  er  godt  for 
det.  Herre  har  lovet,  at  vi  vil  blive  velsignet,  dersom 
vi  overholder  visdomsordet. 

Alkohol,  tobak,  te  og  kaffe  er  ikke  godt  for  vores 
legeme,  og  vor  himmelske  Fader  har  ikke  givet  os 
lov  til  at  nyde  den  slags  ting. 

Korn,  urter  og  frugter  er  sunde  for  vort  legeme. 
Kød  er  også  sundt  for  os,  men  vi  skal  ikke  spise  så 
meget  af  det,  med  mindre  det  er  koldt  eller  der  er 
hungersnød. 

Herren  har  lovet  os,  at  hvis  vi  holder  visdomsord- 
et, så  vil  vi  „få  sundhed  . . .  finde  visdom  og  store 
skatte  af  kundskab  ...  og  løbe  og  ikke  blive  trætte 
og  ...  gå  og  ikke  blive  matte".  □ 


^ 


_ 


BARE  FOR  SJOV 

LAMANITEN  SAMUEL 

Julie  Wardell 

Læs  Helamans  bog  kapitel  13  og  14  og  find  ud  af, 
hvad  lamaniten  Samuel  profeterede  for  nephiterne  om  Frelserens  komme.  Afmærk  det  rette  svar  på  spørgsmålet. 

Du  kan  eventuelt  farvelægge  billederne. 


1 .  Hvor  stod  Samuel  og  profeterede,  da  nephiterne  havde  forbudt  ham  at  komme  ind  i  Zarahemlas  by? 


mur 


2.  Samuel  sagde,  at  de  ville  få  et  tegn,  som  aldrig  før  var  set, 
for  at  de  kunne  vide,  at  Kristus  var  født.  Hvad  var  det  for  et  tegn? 


mane 


# 


*f 


stjerne 


3.  Hvilke  tegn  forudsagde  Samuel,  at  de  ville  se,  så  de  kunne  vide,  at  Kristus  var  død? 


lyn  og  torden 


bjerge  blev  til  dale 
og  dale  til  bjerge 


vejene  ville  blive  opbrudt 
og  byer  lagt  øde 

SVARET 


Deane  E.  Haynes 


Jeg  var  egentlig  ikke  interesseret  i  Kirken.  Jeg  havde 
kun  lyttet  til  lektierne  for  at  lære  noget  om,  hvad 
en  af  mine  venner  troede  på.  Men  da  missionærerne 
spurgte,  om  jeg  ville  bede  om  at  få  at  vide  hvorvidt 
Kirken  var  sand,  syntes  jeg,  at  jeg  måtte  tale  med 
nogen. 

Jeg  tænkte  på  at  tale  med  præsten  i  den  kristne  kir- 
ke, hvor  jeg  var  vant  til  at  komme.  Han  og  hans  hustru 
havde  været  så  venlige  mod  mig,  og  jeg  respekterede 
ham  som  en  Guds  mand. 

„Han  kan  sikkert  vejlede  mig,"  tænkte  jeg,  mens  jeg 
tog  frakken  på. 
Lige  som  jeg  skulle  til  at  gå,  blev  jeg  inspireret  til  at 


bede  om  sagen.  Følelsen  var  så  stærk,  at  jeg  reagerede 
omgående  uden  at  tøve. 

Jeg  lukkede  døren,  knælede  ned  ved  min  seng  og 
bad  min  himmelske  Fader  vejlede  mig  under  min  sam- 
tale med  præsten.  Jeg  bad  også  om  svar  på,  om  det, 
som  missionærerne  havde  fortalt  mig,  var  rigtigt. 

Da  jeg  havde  afsluttet  min  bøn,  rejste  jeg  mig  op  og 
forberedte  mig  atter  på  at  gå.  Så  fik  jeg  en  anden  stærk 
fornemmelse  -  jeg  skulle  ikke  gå  hen  til  præsten.  Jeg 
følte,  at  jeg  ikke  måtte  fortælle  nogen  om  mit  problem, 
og  at  jeg  ville  få  svaret,  når  tiden  var  inde.  Hvis  jeg 
havde  brug  for  et  sandfærdigt  svar,  så  måtte  jeg  gå  til 
Herren  i  bøn. 

Uden  at  tænke  videre  over  det,  tog  jeg  min  frakke  af 
og  gik  i  gang  med  mine  sædvanlige  morgenopgaver. 

Jeg  fik  virkelig  svaret,  da  tiden  var  inde.  En 
brændende  følelse  vidnede  for  mig  om  evangeliets 
sandhed. 

Nogle  uger  efter  min  dåb  besøgte  jeg  min  tidligere 
præst  og  fortalte  ham  om  min  oplevelse.  Mens  jeg  høf- 
ligt lyttede  til  hans  forudindtagne  meninger,  blev  jeg 
taknemmelig  for,  at  jeg  havde  givet  mig  tid  til  at  lytte 
til  den  lille,  stille  stemme  nogle  måneder  før.  □ 

Søster  Haynes  er  medlem  afRaymonds  første 
ward,  Magrath  stav,  Alberta,  Canada. 


' 


HAN  MISTEDE  SINE  BE]^ 

J,  MEN  IKKE  SIT  HJERTE 


Birdie  Strong 


Vf  i  kaldte  ham  bedstefar,  men  alle  andre  i  byen 
kaldte  ham  P.  A.  Det  allerførste  jeg  kan  huske 
er,  da  jeg  så  bedstefar,  klædt  i  blå-  og  hvid-  stri- 
bede overalls  og  en  fin,  nystrøget  skjorte,  gå  og  luge 
og  beskære  i  sin  have. 

Bedstefar  var  velsignet  med  sans  for  skønhed,  og 
han  var  en  dygtig  billedhugger.  Da  han  var  ung,  invi- 
terede den  berømte  billedhugger,  Cyrus  E.  Dallin, 
bedstefar  til  Boston  for  at  studere  hos  ham.  Bedstefar 
havde  bestemt  sig  til  at  sige  ja  til  mr  Dallins  tilbud, 
men  i  mellemtiden  fik  han  arbejde  som  lokomotivfyr- 
bøder og  måtte  arbejde  for  at  forsørge  sin  voksende 
familie. 

En  dag,  da  det  var  meget  tåget,  blev  køreplanen  ikke 
overholdt,  og  to  tog  stødte  frontalt  sammen.  Bedstefar 
kom  i  klemme  under  begge  lokomotiver.  Hans  ansigt 
og  arme  blev  skoldede  af  dampen,  der  væltede  ud.  Da 
han  så,  at  hans  venstre  ben  sad  fast  i  vragstumperne 
og  var  næsten  amputeret,  gjorde  han  sig  fri  ved  selv  at 
amputere  det  helt  med  sin  lommekniv.  Blodet  strøm- 
mede ud  og  den  trofaste  præstedømmebærer,  befalede 
i  Jesu  Kristi  navn  blødningen  standse.  Og  blødningen 
standsede.  Benstumpen  blev  hvid  og  det  holdt  helt  op 
med  at  bløde  fra  såret. 

Senere  måtte  lægerne  amputere  hans  andet  ben  un- 
der knæet.  Under  sin  lange  rekonvalecens,  brugte 
bedstefar  meget  af  sin  tid  på  at  tale  med  de  andre  pa- 
tienter og  opmuntre  dem. 

Efter  ulykken  rejste  bedstefar  rundt  i  de  omkringlig- 
gende stater  for  et  kulfirma,  for  at  skaffe  kunder  og 
opkræve  penge.  Mange  såkaldte  blaffere  har  kørt  med 
bedstefar  i  hans  bil,  mens  han  delte  sin  mad  og  sin 
livsfilosofi  med  dem. 

Somme  tider  kom  bedstefar  i  vanskeligheder  på 
grund  af  sin  gavmildhed.  En  blaffer  trak  engang  sin  pi- 
stol og  forsøgte  at  plyndre  ham.  Bedstefar  sagde:  „Jeg 
har  kun  de  penge,  jeg  har  i  min  tegnebog.  Tag  dem  og 
forsvind." 


Manden  vidste  åbenbart,  at  bedstefar  krævede  pen- 
ge ind  for  kulfirmaet  og  forventede  således,  at  han 
havde  nogle  tusinde  dollars.  Men  efter  at  have  under- 
søgt alle  skjulesteder  i  bilen,  måtte  han  nøjes  med  den 
5-dollarsseddel,  der  lå  i  bedstefars  tegnebog.  Da  bed- 
stefar havde  lempet  den  skuffede  tyv  ud  af  byen,  lo 
han  højt  og  kørte  videre  med  sine  indsamlede  10000 
dollars  der  lå  sikkert  anbragt  i  sine  kunstige  ben. 

Senere  blev  bedstefar  ejer  af  en  landevej scafé.  Ved 
juletid  gav  han  byens  enker  en  forsyning  af  kul  og  ko- 
lonialvarer. Bedstefar  tog  Kristi  befaling,  om  at  besøge 
enkerne  og  de  faderløse  i  deres  trængsler,  meget  alvor- 
ligt. Der  var  faktisk  ingen  af  dem,  der  kom  for  at  få 
hjælp,  som  gik  tomhændede  bort.  En  kold  vinterdag 
kom  et  ægtepar  med  fem  små  børn  ind  på  cafeen.  De 
havde  let  sommertøj  på,  selvom  det  var  vinter  og  frost- 
vejr. 

Familien  var  på  vej  til  en  anden  stat,  hvor  manden 
var  blevet  lovet  et  job.  Deres  bil  var  brudt  sammen,  og 
de  havde  gået  mange  kilometer  gennem  sneen  for  at 
komme  ind  til  byen.  Bedstemor  lavede  dem  et  varmt 
måltid  mad  i  cafeen,  mens  bedstefar  kørte  manden  ind 
til  byen  og  købte  vintertøj  til  hele  familien.  Derpå 
betalte  han  en  mekaniker  i  byen  for  at  hente  bilen  og 
reparere  den.  Da  familien  den  næste  morgen  tog  af- 
sted, trykkede  bedstefar  nogle  penge  i  mandens  hånd. 
Manden  græd  og  omfavnede  bedstefar  og  bad  Gud 
velsigne  ham. 

Vor  himmelske  Fader  velsignede  virkelig  bedstefar. 
Han  mistede  begge  sine  ben  i  en  ung  alder,  og  det 
kunne  have  bevirket,  at  han  var  endt  i  selvmedliden- 
hed som  en  bitter  mand.  Men  han  blev  i  stedet  for 
udadvendt  og  glemte  sig  selv  ved  at  tjene  andre.  □ 


Birdie  Strong  er  forskningsassistent  i  og  bor  i  Orems  22.  ward, 
Sharons  søndre  stav  i  Orem,  Utah. 

Ron  Woods 


HVERDAGSMOD 

Det  kræver  en  stadig  forpligtelse  at  udvise  den  slags  mod, 

som  Herren  befaler  os  at  udvise. 


Sammen  med  foråret  i  1666  kom  den  anden  bøl- 
ge af  den  sorte  død  -  byldepesten  -  til  den  en- 
gelske landsby  Eyam  i  Derbyshire.  Den  første 
epidemi  et  par  år  tidligere  havde  fået  byens  borgere  til 
at  spredte  sig  rundt  om  på  landet,  i  et  panisk  forsøg  på 
at  undgå  pesten.  Men  denne  gang  sagde  landsbykir- 
kens præst,  William  Mompesson,  til  sin  trofaste  flok, 
at  de  ikke  måtte  løbe  deres  vej,  for  de  kunne  derved 
smitte  andre.  „Bliv  i  Eyam,"  tryglede  han,  „så  vi  kan 
redde  resten  af  Derbyshire." 

Præsten  må  have  været  god  til  at  overtale  folk,  for 
byens  indbyggere  rettede  sig  efter  ham.  Der  blev  lagt 
store  sten  i  en  kreds  omkring  byen,  som  en  advarende 
grænse,  og  borgernes  madforsyninger  blev  lagt  på 
stenkredsen,  for  at  undgå  kontakt. 

Månederne  gik,  og  den  frygtindgydende  sygdom 
rev  mange  mennesker  bort.  Da  faren  var  overstået,  var 
259  af  de  350  trofaste  landsbyborgere  døde,  blandt 
andet  præstens  kone.  Men  smitten  havde  ikke  bredt 
sig.  Derbyshire  blev  reddet. 

•  I  februar  blev  de  allieredes  fragtskib  Dorchester  tor- 
pederet i  Nordatlanten.  Da  skibet  gik  ned,  stod  der  fire 
feltpræster  tilbage  -  en  katolik,  en  jøde  og  to  prote- 
stanter. De  havde  stået  på  dækket  og  uddelt  rednings- 
bælter. Da  der  ikke  var  flere  redningsbælter  gav  de  de- 
res egne  bort.  Det  sidste  man  så  til  de  fire  feltpræster 
var,  at  de  stod  arm  i  arm  og  bad. 

•  Det  ligner  et  typisk  professorkontor  -  mørkt,  med 
stabler  af  bøger  og  papirer.  Men  dets  indehaver,  John 
A.  Green,  som  er  professor  i  fransk  ved  Brigham 
Young  universitetet,  er  alt  andet  end  almindelig.  1 1981 
blev  han  i  en  forholdsvis  ung  alder  ramt  af  et  slagtil- 
fælde, hvorved  han  glemte  både  fransk  og  engelsk,  og 
blev  næsten  helt  lammet.  Han  kunne  ikke  undervise, 
man  regnede  med,  at  han  aldrig  mere  ville  vende  til- 
bage til  universitetslivet. 


Men  John  Green  var  ingen  almindelig  mand.  Han 
begyndte  møjsommeligt  forfra  med  at  lære  at  læse,  gå 
og  tale.  I  løbet  af  nogle  måneder  var  han  atter  tilbage 
på  sit  kontor,  hvor  han  gennemgik  sine  notater,  hvor- 
på han  genoptog  sine  undersøgelser. 

I  de  sidste  par  år  har  bror  Green  skrevet  flere  bind 
om  den  franske  skribent  Marcel  Schwob.  To  af  binde- 
ne, i  en  planlagt  række  på  syv,  er  allerede  ved  at  blive 
trykt. 

Men  det  mest  forbløffende  af  det  hele  er  måske,  at 
professor  Green  har  maskinskrevet  hvert  eneste  bog- 
stav, hvert  eneste  ord  af  disse  bøger  med  én  finger  på 
sin  venstre  hånd.  Han  arbejder  stille  og  roligt  på  sit 
kontor  hver  eneste  dag  fra  8  til  17,  for  at  gøre  den 
opgave  færdig,  som  han  har  påtaget  sig  -  en  opgave, 
som  han  ikke  får  penge  for,  ud  over  den  invalidepensi- 
on han  alligevel  ville  have  fået,  dersom  han  havde 
valgt  at  slappe  af  derhjemme. 

Kendetegnet  på  mod 

Mod  er  et  fælles  træk  i  disse  tre  beretninger  -  mod  til 
at  træffe  svære  beslutninger  og  til  at  gøre  det  rette,  når 
det  ville  virke  tryggere,  lettere  eller  blot  mere  ligetil  at 
gøre  noget  andet. 

Vi  kommer  allesammen  ud  for  at  vores  mod  og  vor 
forpligtelse  ind  imellem  udfordres.  Sådanne  udfor- 
dringer kan  være  vanskelige  prøvelser.  Præsident 
Thomas  S.  Monson,  der  er  andenrådgiver  i  det  Første 
Præsidentskab,  sagde  ved  oktoberkonferencen  i  1986: 

„Selvfølgelig  vil  vi  opleve  frygt,  udsættes  for  latter- 
liggørelse og  møde  modstand.  Lad  os  have  mod  til  at 
gå  imod  den  gængse  opfattelse,  mod  til  at  forsvare  vo- 
re principper.  Det  er  mod  og  ikke  kompromisser,  der 
har  Guds  billigelse.  Mod  bliver  en  levende  og  attraktiv 
dyd,  når  den  ikke  alene  tolkes  som  villighed  til  tappert 

Det  var  ægte  mod,  der 
motiverede  professor  John 
Green  ved  Brigham  Young 
universitetet.  Trods  det  at 
han  næsten  var  helt 
lammet  efter  et  slagtil- 
fælde, hvorved  hans 
hukommelse  også 
forsvandt,  gik  han 
møjsommeligt  i  gang 
med  at  maskinskrive  to 
bøger  med  den  ene  finger, 
som  han  stadig  kunne 
bruge. 

John  Snyder 


at  gå  i  døden,  men  også  som  viljen  til  at  leve  anstæn- 
digt. En  moralsk  kujon  er  én,  der  er  bange  for  at  gøre 
det,  han  tror  er  rigtigt,  af  frygt  for  hvad  andre  vil  tæn- 
ke. Husk,  at  alle  mennesker  til  tider  er  bange,  men  de, 
der  møder  frygten  på  en  værdig  måde,  har  mod" 
(Stjernen,  januar  1987,  s.  33). 

Det  mod,  som  her  er  tale  om,  er  ikke  nødvendigvis 
fysisk  tapperhed,  som  den  soldater  eller  et  rednings- 
hold udviser,  når  de  sætter  der  egen  sikkerhed  på  spil 
for  at  beskytte  andre,  eller  som  bjergbestigere  besidder 
for  at  klatre  opad  stejle  bjergvægge  ved  at  presse  sine 
fingre  ind  i  klippespalter,  selv  om  ingen  vil  benægte, 
at  sådanne  bedrifter  kræver  et  utroligt  mod. 

Det  mod,  som  evangeliet  efterlyser,  er  i  reglen  ikke 
så  synligt,  og  det  læser  man  sjældent  om  i  aviserne  el- 
ler hører  om  i  radioen.  Det  er  den  urokkelige  forpligt- 
else til  at  efterleve  de  rette  principper  og  gå  imod  „den 
store  flok"  ved  ærligt  at  efterleve  sandheden  og  ude- 
lukke alt  mindre  end  det.  En  sådan  forpligtelse  er 
beslutsomhed,  mod  og  selvtillid,  blandet  med  ro  for- 
dringsløshed og  ydmyghed. 

Erroll  Bennett,  der  nu  er  biskop  i  sit  fødeland  Tahiti, 
er  en  sidste  dages  hellig,  hvis  mod  og  forpligtelse  har 
øvet  en  stor  indflydelse  på  andre.  Som  27-årig  var 
Erroll  topspiller  på  Tahitis  fodboldhold.  Da  lærte  han 
Kirken  at  kende  og  blev  døbt,  selv  om  han  mødte  stor 
modstand  i  sin  familie  og  hos  sine  sportsledere. 


J  en  verden,  hvor  heltedyrkelse 

åbenbart  ikke  tager  hensyn  til  moralske 

overbevisninger,  er  det 

godt  at  høre  om  bror  Erroll  Bennett, 

der  var  parat  til  at  opgive  sin 

karriere  som  professionel  fodboldspiller, 

fordi  han  ikke 
ville  spille  om  søndagen. 

Fodbold  er  Tahitis  nationalsport,  og  da  Erroll  blev 
døbt,  blev  alle  fodboldkampe  spillet  om  søndagen.  På 
grund  af  dette  vidste  bror  Bennett,  at  hans  beslutning 
om  at  tilslutte  sig  Kirken  og  tilbringe  sine  søndage  i 
Kirken  betød  afslutningen  på  hans  fodboldkarriere, 
som  på  det  tidspunkt  var  det,  han  satte  først  i  sit  liv. 
Dagen  efter,  at  bror  Bennett  blev  døbt,  hvilket  fandt 
sted  en  søndag,  spillede  han  ikke,  og  han  var  forbe- 
redt på  at  trække  sig  tilbage  den  følgende  uge. 

Da  det  et  par  dage  senere  stod  klart,  at  Erroll  Bennett 
ville  holde  fast  ved  sin  forpligtelse,  blev  man  i  fodbold- 
forbundet enige  om,  at  den  lange  tradition  med  at  spil- 
le fodboldkampene  om  søndagen  trods  alt  var  en  dår- 
lig idé.  Alle  de  tolv  førende  fodboldklubber  blev  enige 
om  at  flytte  deres  kampe  til  hverdagsaftener  (se  Den 
danske  Stjerne,  maj  1983,  s.  17). 

I  en  verden,  hvor  heltedyrkelsen  ikke  synes  at  tage 
hensyn  til  moralske  overbevisninger,  er  det  godt  at 
høre  om  mennesker  som  Erroll  Bennett.  Eftersom  en  af 
de  største  forpligtelser,  som  forældre  og  lærere  har,  er 
at  give  de  unge  mod  til  at  efterleve  sandheden  og 
modstå  det  onde,  er  det  nødvendigt  at  have  modige 
forbilleder.  Jeg  husker  udmærket  skuffelsen  i  min  søn, 
Matthews  ansigt  da  han  som  12-årig  hørte,  at  nogle  af 
hans  fodboldhelte  var  anklaget  for  at  bruge  narkotika. 
Hvor  ville  jeg  dog  ønske,  at  han  havde  hørt  om  flere, 
der  var  som  Erroll  Bennett! 

Vi  har  tidligere  fortalt  vores  unge  mennesker  nogle 
værdifulde  beretninger  om  sidste  dages  hellige,  der 
havde  mod  til  at  afslå  alkohol  og  cigaretter  og  narkoti- 
ka, når  de  befandt  sig  i  pressede  situationer.  Det  er 
bestemt  vigtige  lektier,  men  vi  må  også  lære  dem  -  og 
ved  vort  eksempel  vise  dem  -  hvordan  man  kan  stå 
frem  for  det  rette  i  mindre  åbenlyse  situationer. 

En  sådan  situation  opstod  i  Spencer  W.  Kimballs  liv, 
da  han  forlod  Thatcher  i  Arizona,  efter  at  være  kaldet 
til  de  Tolvs  Råd.  Ældste  Kimball  opsøgte  de  menne- 
sker, som  han  havde  gjort  forretninger  med,  folk  i 
Kirken  og  personlige  bekendte,  for  at  spørge  dem,  om 
de  havde  haft  problemer  i  deres  forhold  til  ham.  Hvis 
nogen  af  dem  syntes,  at  han  havde  behandlet  dem 
uretfærdigt,  så  tilbød  han  at  gøre  bod  uden  indsigelser 
(Edward  L.  Kimball  og  Andrew  E.  Kimball  junior: 
Spencer  W.  Kimball,  s.  19-98.  Bookcraft,  Salt  Lake  City, 
1977). 

Hverdagens  udfordringer 

Verden  forsøger  ofte  underfundigt  at  lokke  os  til  at 
følge  den  store  flok.  Men  hverdagen  byder  også  på 
utallige  muligheder  for  at  træffe  modige  beslutninger. 


Hvor  tæt  kommer  vores  adfærd  -  offentlig  som  privat 
-  på  de  kristne  levestandarder,  som  vi  lærer  i  evange- 
liet? Kan  den  måde,  hvorpå  vi  behandler  vores  familie, 
måle  sig  med  det,  Kristus  lærte  os?  Kan  vores  tjene- 
stegerninger overfor  andre?  Vores  overholdelse  af 
sabbaten? 

Hverdagsopgaverne  kræver  vores  største  omtanke 
og  udholdenhed  med  hensyn  til  vores  forpligtelse 
overfor  evangeliets  principper.  Det  er  som  om,  at 
vores  udvikling  til  modige  mennesker  ikke  så  meget 
afhænger  af  spekulationer  over  de  store  beslutninger, 
som  vi  formodentlig  aldrig  vil  blive  stillet  overfor,  som 
af  vores  reaktion  på  hverdagens  problemer.  Spørgs- 
målet er  ikke  så  meget  „hvordan  MON  jeg  reagerer 
hvis  .  .  .?"  som  „hvad  VIL  jeg  gøre  i  dag?"  Spørgsmål- 
et er  sandsynligvis  ikke  „mon  jeg  ville  give  andre  mit 
redningsbælte?"  Det  er  snarere  „vil  jeg  behandle  min 
næste,  der  har  ødelagt  mine  ting,  som  den  bror,  han 
faktisk  er  -  én  af  vor  himmelske  Faders  sønner?" 

Modige  beslutninger  er  ikke  altid  lette  at  træffe.  Det 
er  heller  ikke  meningen,  at  de  skal  være  det.  Som 
præsident  Thomas  S.  Monson  har  sagt: 

„Vor  rejse  gennem  livet  foregår  ikke  på  en  motorvej 
helt  uden  forhindringer,  faldgruber  og  fælder.  Næ, 
den  foregår  snarere  på  en  sti,  der  snor  og  bugter  sig. 
Vi  står  konstant  overfor  beslutninger.  For  at  kunne 
træffe  kloge  beslutninger,  er  det  nødvendigt  at  have 
mod,  mod  til  at  sige  nej,  mod  til  at  sige;'a.  Vores  beslut- 
ninger er  afgørende  for  vores  skæbne"  (oktoberkon- 
ferencen 1986,  Stjernen,  januar  1987,  s.  32). 

Uanset  om  vi  bliver  kaldet  til  at  ofre  livet  for  en  sag, 
ligesom  de  mange  mennesker  i  Eyam,  eller  til  at  gøre 
os  en  daglig  anstrengelse,  når  vi  møder  vanskelighe- 
der, således  som  John  Green,  så  bliver  det  afgørende 
for  vores  skæbne.  Når  vi  finder  styrke  til  at  åbne 
munden  og  gå  ind  for  det  rette,  uanset  hvad  „alle  de 
andre  gør",  så  er  vi  herre  over  vores  skæbne.  Når  vi 
holder  fast  ved  et  princip,  således  som  Erroll  Bennett 
og  ældste  Spencer  W.  Kimball  gjorde,  da  han  lige  var 
kaldet,  så  afgør  vi  vores  skæbne.  Når  vi  på  lignende 
måde  modigt  efterlever  evangeliet,  vil  vi  blive  bedre 
mennesker,  og  mere  effektive  Herrens  tjenere  her  og 
nu  og  i  livet  herefter.  □ 


Ron  Woods  er  institutassistent  ved  Brigham  Young  university's  college 
of  Humanities. 

Ældste  John  K.  Carmack 

De  Halvfjerds'  Første  Kvorum 


TIL  MINE 

ENLIGE 

VENNER 


Alle  sidste  dages  hellige  kan  ikke  betjene  sig 

af  det  samme  kort.  Men  de  grundlæggende 

principper  kan  med  succes  vejlede  den  enkelte. 


Da  jeg  var  stavspræsident,  kom  en  ung  pige, 
som  vi  kan  kalde  Helen,  hen  til  mig  og  bad 
om  råd.  Professionelt  var  hun  succesrig.  Hun 
havde  læst  og  lært  meget,  og  hun  var  involveret  i  man- 
ge store  projekter,  men  i  vores  stav  og  i  vores  område 
havde  hun  ikke  haft  muligheder  for  at  stifte  venska- 
ber, der  kunne  føre  til  ægteskab.  Hun  fortalte  mig,  at 
velmenende  venner  havde  fortalt  hende,  at  mange 
mænd  ville  blive  skræmt  væk  af  hendes  intellekt  og 
personlige  styrke.  De  foreslog  hende  at  slække  lidt  på 
sine  aktiviteter  og  fremstå  mindre  skræmmende  for 
mænd,  så  ville  hun  have  større  mulighed  for  at  blive 
gift.  Hun  forklarede,  at  hun  var  blevet  tilbudt  en  ny 
fantastisk  lederstilling  i  en  af  de  østlige  stater  i  USA, 
og  at  det  yderligere  ville  styrke  hendes  karriere.  Hun 
ville  gerne  høre  min  mening  om  sine  venners  forslag. 
Jeg  fortalte  Helen,  at  jeg  syntes,  at  hun  skulle  fort- 
sætte som  sædvanlig,  og  være  sig  selv  -  dynamisk  og 
aktiv  -  så  hun  kunne  passe  godt  til  den,  som  hun 
eventuelt  giftede  sig  med.  Jeg  sagde,  at  det  var  op  til 
hende  at  træffe  beslutningen,  men  at  jeg  følte  mig 


åndelig  overbevist  om,  at  hendes  nye  mulighed  var 
gunstig  for  hende.  Jeg  rådede  hende  til  at  benytte  sig 
fuldt  ud  af  sine  muligheder. 

Helen  sagde  ja  til  den  nye  stilling  og  flyttede  østpå. 
Der  mødte  hun  en  mand,  som  hun  giftede  sig  med  i 
templet.  De  yder  begge  et  fantastisk  bidrag  til  Kirken 
og  deres  samfund. 

Alle  enlige  voksnes  tilværelse  vil  naturligvis  ikke  for- 
me sig  som  Helens.  Det  er  vanskeligt  at  generalisere 
med  hensyn  til  enlige  voksne,  som  udgør  omkring  en 
trediedel  af  Kirkens  voksne  medlemmer.  Det  er  farligt 
at  forsøge  at  rådgive  dem,  der  forbereder  sig  til  og  øn- 
sker at  blive  gift  -  på  anden  vis  end  under  personlige 
interview.  Men  der  findes  dog  noget,  som  man  kan 
sige  generelt,  og  som  enlige  voksne  kunne  tilpasse  til 
deres  særlige  udfordringer. 

Følg  din  egen  kurs 

Et  stort  antal  evige  ægteskabspartnere  vil  finde  hi- 
nanden på  en  ligefrem  og  naturlig  måde  i  deres  nor- 

male  tilværelse,  under  selskabelige  former,  i  skolen  el- 
ler på  universitetet,  ved  at  sidde  i  wards-  og  stavsstil- 
linger  eller  i  forbindelse  med  deres  erhverv  eller  karri- 
ere. For  sådanne  medlemmer,  vil  præsident  Ezra  Taft 
Bensons  råd  ved  aprilkonferencen  i  1988  måske  være 
tilstrækkelig.  Han  rådede  de  enlige  voksne  brødre  til 
ikke  alt  for  længe  at  udsætte  deres  beslutning  om  at 
gifte  sig  (se  „Til  Kirkens  enlige,  voksne  brødre", 
Stjernen,  juli  1988,  s.  47-48). 


1C^~ 


Nyd  livet,  engagér  jer  i  det,  som  er 
godt  og  som  interesserer  jer f  og  bliv 
tilfredse,  glade  og  lykkelige. 


Men  hvad  kan  man  sige  om  det  at  finde  sig  en  evig 
ægteskabspartner,  som  kan  hjælpe  dem,  der  allerede 
er  sidst  i  tyverne,  i  trediverne,  fyrrerne  eller  måske 
ældre? 

Livets  udfordringer  kommer  i  regel  ikke  forsynet 

med  en  række  nydelige  og  pæne  løsninger.  Det  er 
hverken  ønskværdigt  eller  muligt  at  garantere,  at  be- 
stemte programmer  er  løsningen  på  ethvert  problem. 
Jeres  egen  inspiration  og  intuition  vil,  sammen  med 
bøn,  tempelbesøg  og  et  liv  i  tjeneste  for  andre,  formodentlig 
være  til  større  hjælp  end  velmenende  råd,  kritik  og 
løsninger,  som  andre  giver,  i  deres  forsøg  på  at  hjælpe 
jer  til  at  nå  jeres  mål  om  at  blive  gift  i  templet. 

Jeg  tror,  at  Kirkens  programmer  kan  hjælpe  jer,  men 
det  er  jeres  personlige  ansvar  at  følge  jeres  egen  kurs 
gennem  livet.  Det  er  ikke  en  del  af  Kirkens  mission  at 
diktere,  hvilke  beslutninger  den  enkelte  skal  træffe,  el- 
ler at  oprette  ægteskabsbureauer.  Ikke  desto  mindre 
kan  Kirken  være  jer  en  stor  hjælp  til  at  nå  jeres  mål. 

Nogle  betragtninger  og  erfaringer 

I  årenes  løb  har  mange  enlige  voksne  været  mine 
venner.  Min  kone  og  jeg  mødtes  til  en  lille  fest,  som 
var  arrangeret  spontant  for  enlige  voksne. 

Eftersom  jeg  selv  blev  gift,  fordi  der  var  arrangeret 
en  uofficiel  aktivitet  for  enlige  voksne,  har  jeg  altid  væ- 
ret oprigtigt  interesseret  i  enlige  voksne.  I  de  år  jeg  har 
virket  som  leder  i  Kirken,  har  tusinder  af  enlige  voks- 
ne bogstavelig  talt  spillet  en  vigtig  og  værdifuld  rolle  i 
mit  arbejde.  Min  kone  og  jeg  er  blevet  beriget  ved  dis- 
se vidunderlige  bekendtskaber.  Jeg  har  virket  som  vej- 
leder i  staven  og  regionen  for  enlige  voksne,  både  for 
de  unge  og  de  ældre.  På  grund  af  disse  dejlige  erfarin- 
ger, og  fordi  jeg  holder  af  de  enlige  unge  i  Kirken,  vil 
jeg  gerne  nævne  nogle  få  ting,  som  jeg  har  bemærket, 
og  som  måske  kan  have  værdi  for  jer  enlige  voksne. 

1.  Sandsynligheden  er  større  for,  at  det  ender  med  ægte- 
skab, hvis  man  engagerer  sig  i  nyttige  aktiviteter  og  sætter 
sig  mål  på  andre  punkter. 

Det  vil  på  en  mere  naturlig  måde  ende  med  ægte- 
skab, hvis  man  udnytter  livets  muligheder  fuldt  ud 
fremfor  at  indlede  en  målrettet  kampagne  for  at  opnå 
dette  langsigtede  mål. 

Vi  finder  kun  få  direkte  råd  om  ægteskab  i  optegnel- 
serne om  Frelserens  jordiske  mission.  Herren  lagde 
vægt  på  at  man  tjente  andre  og  behandlede  folk  med 
kærlighed  og  respekt.  Hans  råd  fører  først  og  frem- 
mest til  åndelig  vækst  fremfor  til  direkte  ægteskab. 
Hans  lignelse  om  talenterne  er  en  kraftig  anmodning 
til  os  om,  at  vi  skal  bruge  vores  kræfter  på  at  øge  de 
talenter,  som  vi  har  fået,  ved  at  lade  de  evner  arbejde, 
som  Gud  har  skænket  os  hver  især.  Han  advarer  dem, 
der  frygtsomt  skjuler  deres  talenter  fordi  de  spekulerer 
over  farerne,  ved  at  bruge  deres  talenter  og  han  siger, 


at  sådanne  mennesker  vil  høste  en  bitter  høst.  Denne 
lignelse  var  ikke  kun  givet  for  dem,  der  er  gift,  men 
den  gælder  alle.  Det  har  været  mig  en  værdifuld 
lektie. 

Livet  er  rigt,  stimulerende,  interessant  og  udfordren- 
de. „Menneskene  burde  virke  med  iver  for  en  god  sag 
og  gøre  mange  ting  af  egen  fri  vilje  og  udøve  megen 
retfærdighed. 

Thi  kraften  dertil  har  de  i  sig  .  .  ."  (L&P  58:27-28). 

Nyd  livet,  engagér  jer  i  det,  som  er  godt  og  som  inte- 
resserer jer,  og  bliv  tilfredse,  glade  og  lykkelige,  hvad 
enten  I  finder  jer  en  ægtefælle  i  dette  liv,  eller  I  ikke 
gør  det.  Jeres  muligheder  for  at  blive  gift  kommer  må- 
ske mere  indirekte,  hvis  I  ikke  fokuserer  direkte  på 
emnet. 

Frelseren  har  rådet  os  til  at  bede,  søge  og  banke  på 
(se  Mattæus  7:7).  Han  lovede  os,  at  resultatet  af  dette 
bliver,  at  vi  vil  modtage,  og  finde  at  døre  vil  blive 
åbnet  for  os. 

2.  Se  livet  i  et  evigt  -perspektiv 

Det  andet  store  punkt  er  at  se  livet  i  et  åndeligt 
perspektiv.  Paulus  skrev:  „Nu  ser  vi  jo  i  et  spejl,  i  en 
gåde,  men  da  skal  vi  se  ansigt  til  ansigt;  nu  kender  jeg 
stykkevis,  men  da  skal  jeg  kende  fuldt  ud,  ligesom  jeg 
jo  selv  er  kendt  fuldt  ud"  (1  Korinter  13:12).  Han 
sagde  også:  „Har  vi  alene  i  dette  liv  sat  vort  håb  til 
Kristus,  er  vi  de  ynkværdigste  af  alle  mennesker" 
(1  Korinter  15:19). 

Hvis  vi  bedømmer  tingene  ud  fra  vores  begrænsede 
synspunkt,  vil  vi  måske  somme  tider  synes,  at  livet  er 
grusomt  og  uretfærdigt.  Jeg  ser  ingen  steder  fuldkom- 
men retfærdighed  i  min  tilværelse  eller  i  nogen  andres 
tilværelse.  Jeg  kunne  nemt  blive  vred  og  bitter,  hvis 
jeg  betragtede  tingene  på  kortere  sigt  eller  ud  fra  et 
verdsligt  synspunkt.  Men  på  grund  af  inspiration  og 
skriften,  ved  jeg,  at  Gud  er  både  barmhjertig  og  ret- 
færdig (se  for  eksempel  Alma  42).  Vi  trænger  blot  til  at 
se  tingene  i  hans  perspektiv. 

Kun  på  længere  sigt  vil  vi  finde  den  fulde  retfærdig- 
hed. Hvis  vi  på  én  eller  anden  måde  kan  forstå,  accep- 
tere og  leve  med,  at  den  uretfærdige  virkelighed  kun 
er  en  overgang,  så  er  det  til  at  holde  ud. 

Vi  møder  somme  tider  kirkemedlemmer,  som  er  be- 
kymrede, fordi  det  ikke  ser  ud  som  om,  at  deres  patri- 
arkalske velsignelse  går  i  opfyldelse.  Præsident  Harold 
B.  Lee  har  engang  forklaret,  at  en  patriarkalsk  velsig- 
nelse er  et  evigt  dokument  (Ye  Ave  the  Light  of  the  World, 
s.  305-7.  Deseret  Book  Co.,  Salt  Lake  City,  1974).  Der 
er  nogle,  måske  mange,  løfter  i  disse  velsignelser  som 
vil  blive  opfyldt  i  en  anden  tilværelse.  Livet  går  videre, 


Hold  dig  beskæftiget  med 

at  gøre  gode  gerninger,  uddanne 

dig  og  udvikle  dig  personligt. 


og  mange  af  dets  værdier  og  glæder  venter  os  i  en 
bedre  verden. 

En  ting,  som  vækker  almindelig  bekymring,  er,  at 
der  er  flere  enlige  kvinder  end  enlige  mænd.  Det 
virker  i  sig  selv  uretfærdigt.  Mulighederne  for  at  blive 
gift  begrænses  for  nogen  på  grund  af  denne  kendsger- 
ning, men  mange  kvinder  har  stadig  gode  chancer  for 
at  udvikle  særlige  venskaber,  der  kan  føre  til  ægte- 
skab. 
3.  Bevar  også  et  kærligt,  tolerant,  jordisk  perspektiv 
Du  ønsker  måske  at  blive  gift  med  en  mand  eller  en 
kvinde,  der  er  nøjagtig  som  din  far  eller  mor,  den  eks- 
emplariske præstedømmebærer  eller  den  fremragende 
kvinde,  du  har  gjort  til  dine  idealer.  Men  husk,  at  selv 
åndelige  giganter  er  begyndt  et  sted.  Hvis  du  ikke  pas- 
ser på,  kan  det  forbillede  -  som  du  håber,  at  din  ægte- 
fælle vil  være  i  overensstemmelse  med  -  forblinde  dig, 
så  du  ikke  ser  de  utallige  gode  egenskaber,  som  en  po- 

tentiel  ægtefælle  har.  Mange  enlige  sidste  dages  helli- 
ge, som  endnu  ikke  kan  leve  op  til  punkterne  på  din 
„kontrolliste",  vil  en  dag  blive  gode  fædre  og  mødre 
og  respekterede  ledere  i  Kirken  og  samfundet.  Søster 
Camilla  Kimball,  der  var  gift  med  præsident  Spencer 
W.  Kimball,  skrev:  „Når  folk  spørger  mig,  hvordan  det 
er  at  være  gift  med  en  profet,  så  siger  jeg  til  dem:  Jeg 
giftede  mig  ikke  med  en  profet.  Jeg  giftede  mig  med  en 
ung,  hjemvendt  missionær.'"  (Edward  L.  Kimball, 
editor,  The  Writings  of  Camilla  Eyring  Kimball,  s.  114. 
Deseret  Book  Co.,  Salt  Lake  City,  1988). 

Lær  at  se  folks  muligheder  og  hjælp  dem  til  at  ud- 
nytte dem.  Det  er  det,  som  du  ønsker,  at  en  kærlig 
ægtefælle  skal  gøre  for  dig.  En  ung  pige  opdagede,  at 
hendes  reaktioner  overfor  den  mand,  som  hun  kom 
sammen  med,  ændrede  sig,  da  hun  ændrede  sine 
egne  synspunkter  og  så  på  hans  muligheder.  Deres 
venskab  udviklede  sig  til  kærlighed  og  de  giftede  sig. 

Det  hjælper  også  at  erkende,  at  der  er  noget,  som 
ikke  er  absolut  nødvendigt  hos  en  ægtefælle  og  andre 
egenskaber  som  ikke  er  absolut  nødvendige.  Kvinder 
ønsker  for  eksempel  at  være  sikker  på  at  gifte  sig  med 
en  aktiv,  trofast  præstedømmebærer.  Men  hvis  du  el- 
sker klassisk  musik  og  han  foretrækker  sport,  så  ville 
det  ikke  skade  ham  at  samle  på  nogle  plader  med  klas- 
sisk musik  eller  dig  at  heppe  lidt  på  hjemmeholdet. 

Somme  tider  skuffes  man  over  et  menneske  eller  et 
indbyrdes  forhold.  Når  det  sker,  så  vær  tilstrækkelig 
elastisk  til  at  forblive  åben  og  tillidsfuld.  Det  kan  gøre 
ondt  at  hele  såret,  og  man  vil  selvfølgelig  være  bange 
for  at  blive  såret  på  samme  måde  igen.  Men  hvis  du 
isolerer  dig  fra  andre  -  bygger  barrierer  op,  for  at  for- 
hindre nogen  i  at  komme  ind  på  det  bløde  område  i  dit 
hjerte  -  betyder  det  at  du  vil  lukke  dig  inde  i  en  skal. 
Vær  realistisk,  vær  velovervejet,  bed  meget,  men  vær 
parat  til  at  have  tillid  til  den  rette.  Det  er  sådan  det  går 
for  sig  i  gode  ægteskaber. 

Når  et  godt  venskab  ikke  udvikler  sig  til  romantik  og 
fører  til  ægteskab,  så  lær  at  leve  med  det  uden  at  be- 
klage dig.  Du  kan  ikke  forud  sige  nøjagtigt,  hvad  det 
kunne  være  blevet  til,  hvis  bare  du  eller  han  havde 
sagt  eller  gjort  noget  andet.  Lad  være  med  hele  tiden 
at  se  tilbage  -  det  sinker  din  fremgang. 

4.  Et  ord  til  dem,  der  måske  aldrig  bliver  gift 

Nogle  af  mine  nærmeste  venner,  som  jeg  beundrer 
mest,  er  aldrig  blevet  gift  i  dette  liv.  En  af  min  mors 
nærmeste  veninder,  som  var  min  mors  rådgiver  i  stav- 
ens hjælpeforeningspræsidentskab,  var  pensioneret 
løjtnant  i  den  amerikanske  hær.  Hun  var  en  smuk, 
kultiveret,  intelligent  kvinde,  hvis  opmuntringer  har 

været  af  stor  værdi  både  for  mig  og  for  mange  andre. 
Hun  døde  i  tro  og  i  stor  mental  ligevægt,  hun  fortjener 
en  stor  belønning.  Jeg  ved,  at  hun  endnu  kan  nå  at  få 
oplevelser  på  højde  med  dem,  som  kvinder  i  udsøgte 
jordiske  familier  nyder.  Hun  vil  ikke  blive  nægtet  no- 
gen glæde,  præstedømmeordinanse  eller  den  oplevel- 
se at  have  en  familie. 

Tænk  på  alle  dem,  der  er  døde  som  spæde,  i  krigen 
eller  af  sygdomme.  Himlen  har  taget  hensyn  til  dette 
og  sikret,  at  de  vil  kunne  nyde  alle  evangeliets  frugter. 

Hvis  det  begynder  at  vise  sig,  at  I  ikke  får  mulighed 
for  at  blive  gift,  så  bliv  ved  med  at  være  aktive  i  en  god 
sags  tjeneste,  bliv  ved  med  at  udvikle  jeres  talenter,  at 
forbedre  jeres  tanker  og  sind,  at  elske  og  tjene  jeres 
venner,  og  bevar  jer  stærke  og  sikre  i  troen  på  Herren, 
Jesus  Kristus.  Vær  aktive  i  Kirken. 

5.  Vær  udadvendt  og  glem  dig  selv 

Mange  af  os  udvikler  den  vane  uafbrudt  at  tænke  på 
os  selv,  på  hvad  vi  føler  og  hvordan  vi  ser  ud,  eller 
hvordan  andre  opfatter  os.  Hvis  vi  hele  tiden  ser  indad 
og  taler  om  os  selv,  er  lige  så  farligt,  som  det  er  kede- 
ligt for  de  mennesker,  som  vi  er  sammen  med. 

Da  Joseph  Smith  vansmægtede  i  Liberty  fængslet, 
fik  han  denne  påmindelse  af  Ånden:  „Du  er  endnu  ik- 
ke, som  Job  var"  (L&P  121:10).  Det  var  én  af  Åndens 
måder  at  få  Joseph  til  at  tænke  udadvendt,  skønt  han 
sad  i  fængsel.  Der  er  tre  afsnit  i  Lære  &  Pagter,  som  er 
uddrag  af  Josephs  breve  til  Kirken,  skrevet  i  fængslet. 
Han  gjorde  tydeligvis  selv  en  god  indsats  for  at  for- 
blive udadvendt,  selv  om  han  sad  fængslet. 

Pas  på  ikke  at  belemre  dig  selv  med  alt  for  mange 
bekymringer  om  dine  egne  problemer.  Tankeløse  men- 
nesker kan  komme  med  sårende  bemærkninger  om 
dig,  udtrykke  meninger  og  prøve  at  bedømme,  hvorfor 
du  er  enlig,  eller  påpege  dine  formodede  fejl.  Hvis  du 
tager  alt  dette  til  dig,  kan  du  blive  mentalt  og  åndeligt 
nedtrykt.  Jeg  vil  foreslå  dig  at  ignorere  sådanne  bemærk- 
ninger og  holde  dig  travlt  beskæftiget  med  dit  arbejde 
og  det  liv,  som  du  nu  lever. 

Se  udover  dit  eget  liv  og  se  på,  hvad  du  kan  gøre  og 
bidrage  med.  Stræb  efter  at  have  balance  i  din  tilværel- 
se, og  du  vil  få  de  velsignelser,  som  du  behøver.  Til  en 
sådan  balance  hører  venskab  og  kærlighed  til  familie 
og  omgangsfæller,  mål  og  en  kurs  i  livet,  stabilitet  og 
herredømme  over  tingene;  gode  hjælpekilder  (familie, 
venner  og  kirkeledere),  lydighed  mod  evangeliets 
standarder,  efterlevelse  af  en  høj  moral  og  solid, 
håndgribelig  indsats  for  andre. 

Tænk  på  dine  velsignelser,  dine  talenter  og  dine 
stærke  sider,  fremfor  på  dine  problemer.  Jeg  plejede  at 


Se  på,  hvad  du  kan  gøre  og 
bidrage  med.  Stræb  efter  at  have 
balance  i  din  tilværelse. 


lære  de  missionærer,  som  tjente  under  mig,  at  de  skul- 
le stå  op  lidt  tidligere  og  takke  Herren  for  de  vidunder- 
lige velsignelser,  de  fik.  Det  var  en  god  begyndelse  på 
endnu  én  af  de  mange  dage  med  skarpe  afvisninger. 
Vi  har  så  meget  at  være  taknemmelige  for.  Lad  os  rette 
blikket  fremad  og  opad  mod  de  velsignelser,  bidrag  og 
tjenester,  som  vi  kan  yde. 

6.  Opnå  selvtillid  og  bevar  den 

Det  er  ikke  ualmindeligt,  at  enlige  voksne  har  meget 
lidt  selvtillid  -  men  det  er  heller  ikke  ualmindeligt 
blandt  ægtepar.  Forældres,  tankeløse  venners  og  be- 
kendtes eventuelle  negative  indstillinger,  og  de  vaner 


vi  har  tillagt  os  i  den  retning,  bidrager  altsammen  til 
dette  problem. 

I  visse  tilfælde  er  der  brug  for  professionel  vejled- 
ning og  råd  for  at  opnå  selvtillid,  især  hvis  problemet 
er  blevet  alvorligt. 

Vi  har  allesammen  brug  for  at  føle,  at  vi  har  værdi,  at 
vi  tæller  i  livet.  Enlige  voksne  har  især  brug  for  selvtil- 
lid og  en  god  selvagtelse.  Det  kan  vi  få  af  vor  himmel- 
ske Fader  gennem  inspiration  og  åbenbaring,  dersom 
vi  holder  os  nær  ham.  Et  stærkt  vidnesbyrd,  som  kom- 
mer af  at  vandre  i  Kristi  lys,  vil  være  os  en  hjælp.  Et 
vidnesbyrd  giver  os  fred  i  sindet  og  sikkerhed  omkring 
livets  endelige  formål.  Et  af  de  største  begreber,  som 
jordiske  mennesker  kan  lære  at  forstå,  er  bevidstheden 

om,  at  vi  er  en  kærlig,  himmelsk  Faders  åndelige 
børn,  og  at  vi  derfor  er  arvinger  til  alt,  hvad  han  har 
og  er.  Moroni  belærte  om  det  store  princip,  at 

Herren  har  givet  os  allesammen  lov  til  at  have 
svagheder,  men  han  tilføjede,  at  Herren  vil  vise  os  vo- 
re svagheder,  dersom  vi  ydmyger  os  og  kommer  til 
ham.  Derpå  tilføjer  han  det  vigtigste  ved  dette,  nemlig 
at  disse  svagheder  kan  vendes  til  styrke,  når  vi  over- 
vinder dem  (se  Ether  12:27).  Det  gælder  også  for  en 
selvtillid,  der  er  for  lille.  Vi  kan  overvinde  denne  alvor- 
lige forhindring  med  Herrens  hjælp. 

Vi  må  finde  den  rette  kurs 

Antallet  af  enlige  voksne  i  Kirken  er  stigende.  Måske 
kan  du  finde  nogle  nyttige  ideer  i  mine  forslag,  eller 
lidt  håb  om  større  tilfredsstillelse  i  dette  liv. 

De  fleste  af  jer  vil  blive  gift.  Det  er  forbløffende  i  en 
verden,  hvor  der  er  en  så  dårlig  fordeling  af  mandlige 
og  kvindelige  voksne,  at  de  fleste  trods  alt  finder  sig 
en  partner.  Men  nogle  gør  det  ikke.  Se  til  stadighed 
ægteskabet  i  et  åndeligt  perspektiv.  Husk,  at  Gud  er 
retfærdig  og  ønsker,  at  du  skal  drage  alle  de  erfarin- 
ger, som  er  nødvendige  for  ophøjelse.  Der  venter  os 
alle  vidunderlige  overraskelser.  Jeg  ved,  at  det  er 
således. 

Lad  være  med  udelukkende  at  fokusere  på  det  ene 
mål,  at  blive  gift  i  templet,  men  lad  mulighederne  ud- 
vikle sig  som  følge  af  en  sund,  velafbalanceret  levevis. 
Hold  dig  beskæftiget  med  at  gøre  gode  gerninger,  ud- 
danne dig  og  udvikle  dig  personligt.  Opbyg  en  sund 
selvtillid.  Hjælp  andre  i  deres  tilværelse. 

Jeg  ønsker  jer  alt  muligt  god.  Må  Herren  hjælpe  jer 
til  at  finde  jeres  egen  vej  til  glæde  og  lykke  og  i  den 
sidste  ende  til  et  evigt  fællesskab  med  en  værdig 
ægtefælle.  D 

BESØGSLÆRERINDEBUDSKAB 


LIVET  ER  EVIGT 


Formål:  At  hjælpe  søstrene  til  at  forstå  pagternes  og  ordinansernes  store 
betydning  -  både  for  de  levende  og  for  de  døde. 


%     /  interen  1845-46  var  vanskelig  for  de  hellige  i 

%  /  Nauvoo.  Mange  af  dem  blev  tvunget  til  at  for- 
ir  lade  deres  hjem  og  forretninger.  Trods  dette 
fortsatte  de  med  at  udføre  tempelordinanser  og  bygge 
på  templet,  til  det  var  færdigt,  samtidig  med  at  de 
byggede  vogne  og  indsamlede  proviant. 

Den  3.  februar  1846  forsikrede  præsident  Brigham 
Young  de  forsamlede  hellige,  at  templet  havde  tjent 
sit  formål,  og  han  foreslog  dem  at  de  pakkede  deres 
vogne  og  forlod  Nauvoo. 

Præsident  Young  forlod  templet,  men  da  han  var 
kommet  på  en  vis  afstand  af  det,  vendte  han  sig  og 
kiggede  tilbage.  Der  var  ingen,  som  fulgte  efter  ham. 

Ligesom  Frelseren  der  på  nephitternes  tid  fik  medli- 
denhed med  folket,  da  de  bad  ham  om  at  blive,  vend- 
te præsident  Young  også  om  og  gik  tilbage.  Han  så,  at 
templet  var  „fyldt  til  overflod",  og  sagde  senere:  „Vi 
blev  ved  med  at  arbejde  flittigt  i  Herrens  hus . "  Den  dag 
fik  295  deres  tempelbegavelse  (History  of  the  Church, 
7:579). 

Vi  viser  vores  kærlighed  til  Herren  gennem  evange- 
liets ordinanser  -  blandt  andet  tempelordinanserne, 
vi  indgår  højtideligt  pagt  om  at  gøre  hans  vilje  og 
modtager  kraft  og  hjælp  fra  Herren  til  at  holde  disse 
pagter.  Hvis  vi  trofast  holder  de  pagter,  vi  har  indgå- 
et, vil  vi  få  større  tro  og  modtage  større  velsignelser. 

Tempelordinanserne  er  ikke  de  eneste  ordinanser, 
som  er  nødvendige  for  vores  frelse.  Dåben  er  en  vig- 
tig ordinanse.  Ved  dåben  påtager  vi  os  Kristi  navn. 
En  anden  vigtig  ordinanse  er  håndspålæggelsen, 

hvorved  vi  modtager  Helligåndens  gave  og  dens  trøst 
og  inspiration. 

Vi  har  hver  især  ansvaret  for  at  modtage  de  frelsen- 
de ordinanser  for  os  selv.  Alle  værdige  søstre  kan 
blive  døbt  og  få  håndspålæggelse.  På  samme  måde 
står  tempelbegavelsens  velsignelser  til  rådighed  for 
alle  værdige  søstre,  der  har  nået  en  alder,  hvor  de  er 
modne  og  har  en  sund  dømmekraft. 

Vi  kan  også  stille  evangeliets  ordinanser  og  pagter 
til  rådighed  for  dem,  der  er  døde  uden  at  have  modta- 
get disse  velsignelser.  Dette  gør  vi  gennem  vort  arbej- 
de med  slægtens  historie  og  ved  arbejdet  i  templet. 

Evangeliets  ordinanser  og  pagter  bringer  store  vel- 
signelser. Ved  hjælp  af  dem  bliver  vi  arvinger  med 
Kristus  til  alt,  hvad  Faderen  har  (se  Romerne  8:14-17). 
□ 

Forslag  til  besøgslærerinder 

1.  Fortæl  den  søster,  som  I  besøger,  hvad  I  føler  ved 
at  deltage  i  ordinanser  eller  ved  at  overvære  ordinan- 
ser der  udføres  for  andre  -  som  for  eksempel  en  dåb 
eller  en  tempelvielse. 

2.  Giv  den  søster,  I  besøger,  til  udfordring  at  tage 
imod  velsignelserne  ved  selv  at  modtage  evangeliets 
ordinanser  eller  til  at  blive  værdig  til  at  modtage  dem 
på  et  tidspunkt  i  fremtiden.  Hvis  hun  allerede  har 
modtaget  disse  ordinanser,  så  giv  hende  en  opfor- 
dring til  at  drage  til  templet,  så  hun  kan  stille  de  frel- 
sende ordinanser  til  rådighed  for  andre. 


ISÆR  FOR  UNGE 


BUDSKAB  TIL  DE  UNGE 


OM  TJENESTE- 
GERNINGER 


„Når  vi  har  Ånden,  vil  vi  elske  at 
tjene,  vi  vil  elske  Herren,  og  vi  vil 
elske  dem,  vi  tjener  sammen  med, 
og  dem  vi  tjener." 

Præsident  Ezra  Taft  Benson 

„Og  se,  jeg  siger  jer  dette,  for  at 
I  kan  få  visdom  og  lære,  at  når  I  er 
i  jeres  medmenneskers  tjeneste, 
tjener  I  blot  Gud"        (Mosiah  2: 17) 

„Den  vigtigste  kaldelse  i  livet 
er  den,  hvormed  man  bedst  kan 
tjene  sine  medmennesker." 

Præsident  David  O.  McKay 

„Det  er  ikke  det,  vi  modtager,  der 
beriger  vort  liv,  men  det  vi  giver." 
Præsident  George  Albert  Smith 

„Men  se,  det,  som  er  af  Gud, 
indbyder  og  leder  til  at  gøre  godt 
uophørligt;  og  derfor  er  alt  det, 
som  indbyder  og  leder  til  at  gøre 
godt  og  til  at  elske  Gud  og  til  at 
tjene  ham,  indgivet  af  Gud" 

(Moroni7:13) 

„Vi,  af  alle  mennesker,  må  forstå, 
at  der  ikke  kan  finde  nogen  sand  til- 
bedelse af  Kristus  sted  uden  at  vi 
giver  af  os  selv.  Hvorfor  er  missio- 
nærerne lykkelige?  Fordi  de  giver 
sig  selv  i  andres  tjeneste." 

Præsident  Gordon  B.  Hinckley 

„Uselvisk  tjeneste  er  den  eneste 
vej  under  Himlene,  som  fører  til 
helliggørelse." 

Ældste  William  R.  Bradford 


„Det  er  en  stor  udfordring  for  os 
alle,  at  tjene  af  hele  vort  hjerte  og 
hele  vort  sind.  Det  eneste  motiv  til 
dette  bør  være  Kristi  rene  kærlig- 
hed." Dallin  H.  Oaks 


„Hvad  I  har  gjort  imod  en  af  mi- 
ne mindste  brødre  dér,  har  I  gjort 
imod  mig"  (Mattæus  25:40) 


DE  HAR 

ALLEREDE  FÅET  DERES 

BELØNNING 


Ældste  Dean  L.  Larsen        De  Halvfjerds  Præsidium 


For  nogle  år  siden  modtog  jeg  et  brev  om  en  sær- 
lig anerkendelse,  som  skulle  vises  en  mand  i  en 
kommune,  hvor  jeg  engang  boede.  Manden  og 
hans  hustru  skulle  forlade  kommunen,  hvor  de  havde 
boet  det  meste  af  deres  liv.  De  lokale  borgere  arrange- 
rede en  højtidelighed  til  hans  ære,  for  de  tjenester  han 
havde  ydet,  og  for  det  han  havde  betydet  i  tilværelsen 
for  mange  af  dem,  der  boede  på  stedet.  En  af  dem  var 
blandt  andet  mig.  Da  jeg  fik  brevet,  blev  jeg  mindet  om 
hvorledes  denne  mands  omsorg  og  venlighed  havde 
hjulpet,  opmuntret  og  vejledt  mig. 

Den  kommune,  som  manden  havde  boet  i,  var  meg- 
et lille.  Han  havde  aldrig  opnået  mange  verdslige  god- 
er. Den  lille  forretning  han  drev,  kunne  have  været 
indbringende  nok,  men  han  var  alt  for  interesseret  i 
mennesker  til  at  bekymre  sig  om  at  hæve  sin  levestan- 
dard. Han  stod  altid  til  folks  rådighed,  men  han  kræve- 
de aldrig  noget  til  gengæld.  De  fleste  af  os  tog  ham 
efterhånden  som  givet.  Det  er  ikke  sikkert,  at  han  no- 
gensinde ville  have  fået  nogen  officiel  anerkendelse 
før  sin  begravelse,  hvis  ikke  hans  helt  uventede  flyt- 
ning fra  kommunen  havde  inspireret  nogen  til  at  gøre 
en  indsats  for  at  ære  ham. 

Om  aftenen,  da  højtideligheden  fandt  sted,  forbløf- 
fedes jeg  over  det  store  arrangement,  man  havde  sat 
på  benene.  Alle,  som  kom  ind,  fik  besked  på  at  skrive 
deres  navn  på  et  stykke  papir,  der  blev  foldet  sammen 


og  lagt  i  en  æske.  Da  de  mange  mennesker  havde  sat 
sig,  og  æresgæsten  havde  taget  plads  på  forhøjningen, 
bekendtgjorde  formanden  programmet.  Der  var  ikke 
kaldet  nogen  til  at  tale,  sagde  han,  men  der  ville  blive 
udtrukket  nogle  navne  fra  æsken.  De  udtrukne  ville  så 
blive  bedt  om  at  repræsentere  os  alle,  når  de  udtrykte 
deres  taknemmelighed  og  kærlighed  til  vores  ven. 

Det  ene  navn  efter  det  andet  blev  udtrukket.  Efter- 
hånden som  tiden  gik,  kom  en  lang  række  uforberedte 
talere  og  berettede  om  alle  de  uselviske  tjenesteger- 
ninger, som  vores  ven  havde  ydet  kommunens  bor- 
gere. 

Da  mødet  nærmede  sig  sin  afslutning,  blev  navnet 
på  en  kendt,  lokal  læge  udtrukket.  Denne  gode  læge 
havde  i  mange  år  været  nabo  til  vores  æresgæst.  Han 
var  for  nylig  kommet  tilbage  til  sit  hjem  fra  en  anden 
stat,  hvor  han  var  blevet  behandlet  for,  hvad  der  viste 
sig  at  være  en  næsten  dødelig  sygdom.  I  sin  tale  forkla- 
rede han,  at  han  havde  tænkt  på,  hvordan  han  og 
hans  ven  havde  viet  deres  liv  til  at  tjene  andre.  Han 
fortalte,  at  han  forlod  sit  hjem  for  at  udføre  lægebesøg 
tidligt  og  silde,  og  om  hvor  ofte  han  mødte  vores  ven 
på  vej  afsted  til,  hvad  der  viste  sig  at  være  svar  på  en 
opringing  fra  en  eller  anden,  som  trængte  til  hjælp 
med  et  problem.  Lægen  sagde,  at  han  på  sådanne  tids- 
punkter følte  sig  sin  nabo  særlig  nær,  fordi  de  begge 
var  på  vej  ud  for  at  hjælpe. 

Tjen  i 

kærlighed  og 
glæden  ved  at 
tjene  bliver 
sødere.  Tjen 
for  personlig 
vinding,  og  det 
kan  koste  dig 
dyrt. 


Først  når  vi  lærer  at  tjene 
for  den  gode  sags  skyld, 
for  at  gøre  godt,  for  at 
velsigne  andres  tilværelse, 
så  lærer  vi  den  indre  fred 
og  tilfredshed  at  kende, 
som  vi  føler  ved  at  vise 
omsorg  for  andre. 


På  dette  tidspunkt  i  talen,  holdt  lægen  en  pause,  og 
hans  stemme  dirrede  af  bevægelse.  Han  talte  om  sin 
sygdom  for  nylig,  og  hvordan  han  selv  havde  forladt 
kommunen  for  nogle  måneder  siden,  uden  at  vide  om 
han  nogensinde  ville  blive  rask  og  vende  tilbage.  Der 
var  ikke  blevet  afholdt  nogen  højtidelighed  til  hans 
ære.  Han  indrømmede,  at  han  var  blevet  sur  over  den- 
ne åbenlyse  forskel,  der  var  i  borgernes  følelser  overfor 
ham  og  vores  ven,  især  i  betragtning  af  de  tjenester 
som  de  begge  havde  ydet.  I  aften  havde  han  opdaget, 
hvorfor  dette  var  tilfældet. 

Selvom  der  tilsyneladende  var  en  parallel  mellem 
hans  og  hans  vens  levevis,  så  var  der  en  vigtig  forskel, 
som  adskilte  dem  i  borgernes  øjne.  Lægen  havde  fået 
sin  betaling  for  alle  de  tjenester,  han  havde  ydet.  Deri 
lå  forskellen.  Det  var  først  i  aften,  at  han  var  blevet  klar 
over,  hvor  meget  hans  løn  havde  kostet  ham. 

Alle  vi,  der  kendte  denne  gode  læge  og  har  nydt 
godt  af  hans  venlige  behandling,  kunne  se,  at  han  var 
for  kritisk  over  for  sig  selv  med  hensyn  til  sin  egen 
barmhjertighed  og  kærlighed.  Men  det  lykkedes  ham 
under  disse  dramatiske  forhold  at  lære  os  allesammen 
en  lektie,  som  vi  ikke  glemmer  lige  med  det  samme. 

De  fleste  af  os  kræver  løn  for  det  arbejde,  vi  udfører. 
Vi  får  den  ikke  altid  i  form  af  penge  eller  materielle  go- 
der. Somme  tider  er  lønnen  den  anerkendelse  og  op- 
mærksomhed, som  vores  gode  gerninger  gør  os  for- 
tjent til.  I  sådanne  tilfælde  sagde  Frelseren:  „Sandelig 
siger  jeg  eder:  de  har  allerede  fået  deres  løn  udbetalt" 
(Mattæus  6:2). 


Først  når  vi  lærer  at  tjene  for  den  gode  sags  skyld, 
for  at  gøre  godt,  for  at  velsigne  andres  tilværelse,  lærer 
vi  den  indre  fred  og  tilfredshed  at  kende,  som  kommer 
af  at  vise  omsorg  for  andre.  Så  bekymrer  vi  os  ikke  for, 
om  vores  tjenesteydelse  kan  ses  i  en  rapport  eller  om  vi 
kvalificerer  os  til  et  mærke,  en  medalje,  et  bånd  eller  en 
anerkendelse.  Den  søde  glæde,  vi  får  i  vores  tilværelse, 
når  vi  lærer  at  give  for  sagens  skyld,  er  langt  mere 
værd  end  nogen  offentlig  opmærksomhed,  som  vi 
ellers  kan  modtage.  Det  vigtigste  er,  at  når  vi  lærer  at 
tjene  uden  tanke  for  belønning  eller  anerkendelse,  så 
begynder  vi  at  udvikle  én  af  de  mest  ønskværdige  ka- 
raktertræk, som  Frelseren  selv  var  i  besiddelse  af.  Vi 
kommer  ham  nærmere. 

Jeg  vil  gerne  opfordrejer  til  at  tænke  over  dette  prin- 
cip og  finde  frem  til  måder,  hvorpå  I  kan  begynde  at 
udvikle  glæden  ved  at  tjene  i  jeres  egen  tilværelse.  I 
den  sidste  ende,  vil  det  formodentlig  blive  noget  af  det 
mest  lønsomme,  vi  kan  gøre.  □ 

Kirsten  Andersen 


ÆGTE  TJENESTEYDELSER 


Da  jeg  var  barn,  boede  jeg  ved  siden  af  en 
ældre  dame,  som  tilbragte  det  meste  af  sin  tid 
alene  hjemme,  og  hun  forlod  kun  sjældent  sit 
hus.  Når  hun  endelig  havde  forladt  sit  hus,  så  var  hun 
længe  væk,  og  så  var  det,  at  jeg  begyndte  at  arbejde. 

Jeg  fik  fat  i  en  rive  eller  en  skovl  eller  en  kost,  og 
gjorde  hvad  jeg  kunne,  for  at  gøre  rent  omkring  hen- 
des hus.  Somme  tider  satte  jeg  en  tallerken  med  små- 
kager og  lagde  en  seddel.  Jeg  forsøgte  ihærdigt  på  at 
blive  gode  venner  med  damen,  som  boede  i  huset,  og 
jeg  troede,  at  hun  ville  blive  venligere  overfor  mig,  når 
jeg  gjorde  disse  ting. 

Jeg  nød  virkelig  dette  ekstraarbejde,  fordi  det  gav 
mig  gode  følelser,  men  jeg  tror  nok,  at  jeg  ville  have 
følt  mig  endnu  bedre  tilpas,  hvis  hun  havde  anerkendt 
min  venlighed.  Jeg  så  hende  komme  hjem  og  blev 


skuffet,  fordi  hun  aldrig  g'orde  forsøg  på  at  sige  mig 
tak  eller  påskønne  mit  arbejde.  Jeg  havde  arbejdet 
hårdt,  og  så  jeg  fik  ikke  så  meget  som  et  smil  som  tak. 

Så  havde  vi  en  lektie  om  tjenesteydelser  i  Kirken,  og 
jeg  indså,  at  jeg  kun  havde  gjort  min  nabo  disse  tjene- 
ster i  forventning  om  at  få  noget  til  gengæld.  Jeg  gik 
hjem  og  spurgte  min  mor,  hvad  tjenestegerninger  er, 
og  hun  henviste  mig  til  et  skriftsted,  som  jeg  skulle 
læse.  Det  står  i  Mosiah  2: 1 7: 

„Og  se,  jeg  siger  jer  dette,  for  at  I  kan  få  visdom  og 
lære,  at  når  I  er  i  jeres  medmenneskers  tjeneste,  tjener  I 
blot  Gud." 

Det  lærte  mig  en  værdifuld  lektie  om,  det  jeg  havde 
gået  og  lavet.  Og  jeg  vidste,  at  selv  om  min  nabo  ikke 
så  ud  til  at  bryde  sig  om  min  indsats,  så  gjorde  min 
himmelske  Fader.  □ 

Jeg  elsker  sport.  I  alle  mine  skoleår  drømte  jeg  om 
at  vinde  et  sportsmesterskab.  Jeg  fantaserede  om 
at  bringe  det  afgørende  kast  for  at  vinde  en 
basketballkamp,  eller  at  løbe  den  afgørende  „runde"  i 
en  baseballkamp. 

I  skolen  bestemte  jeg,  at  jeg  egnede  mig  bedst  til 
basketball.  Jeg  kunne  bevæge  mig  hurtigt  og  havde  et 
godt  boldøje.  Jeg  spillede  ihærdigt  og  syntes  at  jeg 
havde  klaret  mig  godt  i  udtagelseskampen  til  skolens 
basketballhold,  men  til  min  store  sorg  var  det  ikke  nok. 

Jeg  forsøgte  så  at  komme  på  fodboldholdet,  men 
mine  drømme  brast  endnu  engang.  I  de  efterfølgende 
uger  begyndte  jeg  at  se  mig  om  efter  andet,  som  livet 
kunne  byde  mig.  Det  tog  et  stykke  tid,  men  så  gjorde 
jeg  en  forunderlig  opdagelse  -  der  er  meget  andet  i 
livet  end  sport! 


Jeg  så  mine  klassekammerater  i  et  andet  lys.  Udover 
den  respekt  jeg  allerede  havde  for  god  sport,  begyndte 
jeg  at  sætte  pris  på  de  talenter,  som  det  enkelte  menne- 
ske havde.  Jeg  syntes,  at  det  var  forunderligt,  at  nogle 
var  begavet  med  kunstneriske  evner.  Jeg  så  på  kunst- 
nernes malerier  og  frydede  mig  over  deres  talenter. 
Andre  havde  udviklet  deres  musiktalenter.  Jeg  så  be- 
undrende til,  når  en  pianist  spillede  klassisk  musik.  Jeg 
blev  betaget  af  en  dansers  ynde  og  kreativitet.  Jeg  lo 
og  græd,  når  mine  studenterkammerater  optrådte  på 
scenen.  Nogle  af  mine  venner  blev  enestående  akade- 
mikere. Nogle  skrev  den  smukkeste  poesi. 

Nu  begyndte  en  helt  ny  verden  at  åbne  sig  for  mig. 
Jeg  kan  huske,  at  jeg  tænkte,  hvor  bedrøveligt  det  var, 
at  disse  talenter  ikke  fik  publikums  gunst  og  oplevede 
den  samme  ære,  som  vores  sportshelte.  Jeg  tænkte  på. 


MINE 

BRØDRES  SUCCES 


Steve  Bunderson 


Jeg  ville  ønske,  at  I  kunne  se  ind 
i  fremtiden  og  se,  hvad  der  sker 
med  jeres  skolekammerater  i  de 
næste  25  år.  Det  ville  give  et 
perspektiv  som  kunne  vise  sig 
at  være  uvurderligt. 


hvor  mange  timer,  dage,  uger,  måneder  og  år,  de 
havde  brugt  på  at  øve  sig,  studere  og  meditere  for  at 
udvikle  disse  talenter,  uden  at  få  spor  opmuntring  af  et 
heppekor. 

Jeg  ville  ønske,  at  I  kunne  se  ind  i  fremtiden  og  se, 
hvad  der  sker  med  jeres  skolekammerater  i  de  næste 
25  år.  Det  ville  give  et  perspektiv,  som  kunne  vise  sig  at 
være  uvurderligt.  Du  ville  da  opdage,  at  du  er  langt 
mere  interesseret  i,  hvad  dine  skolekammerater  er  end 
hvad  de  har  på.  Hvis  du  kunne  se  dine  klassekammera- 
ter, som  de  er  om  25  år,  og  vende  tilbage  og  bruge  den 
kundskab  nu,  så  ville  du  ændre  lidt  på  din  tankegang. 

Hvis  du  kunne  få  et  perspektiv  af  denne  „fremtid",  så 
ville  du  opdage,  at  den  generte  dreng,  der  sidder  bag- 
ved dig,  er  blevet  læge.  Du  vil  opdage,  at  pigen  til  ven- 
stre for  dig,  hende  der  altid  læste,  er  blevet  journalist 


Da  jeg  først 
havde  opdaget, 
at  der  er  meget 
andet  i  livet  end 
sport,  så  jeg  mine 
klassekammerater 
i  et  andet  lys,  og 
jeg  begyndte  at  sætte 
pris  på  deres 
individuelle  talenter. 


Du  vil  vinde  den  største 
personlige  sejr,  hvis  dine 
klassekammeraters  succes 
glæder  dig  fremfor  at  gøre 
dig  misundelig. 


og  tillige  attraktiv.  Du  ville  bedre  kunne  påskønne  dine 
klassekammeraters  åndelige  egenskaber,  de  egenska- 
ber de  vil  bringe  med  dem  ind  i  det  næste  liv  og  gen- 
nem al  evighed.  Du  ville  være  stolt  af  deres  bedrifter 
og  juble  over  hver  enkelts  successer. 

Et  af  mine  yndlingseksempler  på  en  sådan  ægte  på- 
skønnelse, som  vi  kan  udvikle  for  andre,  står  i  Alma. 
Han  var  på  mission  og  blev  skilt  fra  Ammon  og  hans 
brødre,  der  var  på  mission  et  andet  sted.  Da  de  omsider 
atter  var  samlet  mange  år  senere,  sagde  Alma:  „Gud 
har  kaldet  mig  med  et  helligt  kald  til  at  prædike  ordet 
for  dette  folk  og  har  givet  mig  stor  fremgang,  hvorover 
min  glæde  er  fuldkommen. 

Men  jeg  glæder  mig  ikke  over  min  egen  fremgang 
alene,  men  min  glæde  er  mere  fuldkommen  på  grund 
af  mine  brødres  fremgang  . . . 

Og  når  jeg  nu  tænker  på  disse  mine  brødres  frem- 
gang, da  er  min  sjæl  henrykt,  ja,  som  om  den  var  ude 
af  legemet,  så  stor  er  min  glæde"  (Alma  29:13-14,  16). 

Vor  Fader  i  Himlen  har  velsignet  os  med  variationer  i 
livet.  Han  gav  os  vandet  og  det  tørre  land,  han  gav  os 
forskellige  former  for  plante-  og  dyreliv,  og  han  gav  os 
hver  vores  personlighed  og  talenter.  Livet  er  langt  me- 
re interessant,  på  grund  af  disse  forskelligheder.  Vi  op- 
når meget  mere  personlig  glæde  og  succes,  hvis  vi  er 
opmærksomme  på,  at  folk  omkring  os,  vores  familie, 
vore  venner  og  mennesker  omkring  os,  er  personlighe- 
der, og  påskønner  dem  for  det  de  er.  Du  vil  vinde  den 
største  personlige  sejr,  hvis  dine  klassekammeraters 
succes  glæder  dig  fremfor  at  gøre  dig  misundelig. 

Vi  skal  selv  opsøge  vores  frelse.  Tilladelsen  til  at  kom- 
me ind  i  det  celestiale  rige  afgøres  ikke  ved  konkurren- 
ce eller  popularitet.  Vi  behøver  ikke  at  „vinde  over" 
nogen  for  at  komme  ind.  Og  når  vi  hilser  på  hinanden  i 
det  celestiale  rige,  vil  vi  vide,  hvad  Alma  mente  med,  at 
„min  glæde  er  mere  fuldkommen  på  grund  af  mine 
brødres  fremgang".  □ 


HVORFOR 
MISSIONÆRER 

TJENER 


Der  er  én  ting  ved  missionærlivet, 

som  alle  missionærer  har  tilfælles, 

uanset  hvor  de  kommer  fra  eller 

hvor  de  er  kaldet  til  at  tjene. 


A.  Lynn  Scoresby 


Til  et  møde  på  missionærernes  træningscenter  i 
Provo  en  torsdag  aften,  kom  en  stor  gruppe  primary- 
børn  og  sang  om  at  være  „Helamans  hær"  og  at  „de 
håbede  at  blive  kaldet  som  missionærer". 

Da  børnene  var  færdige  med  at  synge,  blev  de  ståen- 
de. Ældsterne  og  søstrene  kom  frem  og  sang  „Kaldet  til 
at  tjene",  den  salme,  som  er  blevet  missionærernes. 
Missionærerne  var  blevet  så  bevægede  over  børnenes 
sange,  at  mange  af  dem  stod  med  tårer  i  øjnene.  Mens 
de  sang,  lagde  jeg  mærke  til  børnene.  De  stod  ikke  og 
så  ned  i  gulvet,  de  kiggede  heller  ikke  på  hinanden.  De 
så  lige  ind  i  missionærernes  ansigter,  mens  de  i  deres 
sang  bar  troens  vidnesbyrd.  Børnene  troede  på  de  ord, 
de  hørte,  og  de  vidste,  at  missionærerne  også  troede 
på  dem. 

Både  missionærer  og  børn  blev  vidne  til,  at  nogen 
udviste  en  tro  som  har  næsten  mirakuløs,  og  alle  accep- 
terede det  som  en  normal  begivenhed.  Der  var  missio- 
nærer i  denne  gruppe,  som  havde  sparet  op  i  årevis  for 
at  komme  på  mission.  Alle  var  parate  til  at  tage  hen, 
hvor  de  var  kaldet  til  det.  De  fleste  af  dem  havde  fået 
brev  fra  én,  som  de  aldrig  havde  mødt,  med  besked  om 
at  de  skulle  tage  et  sted  hen,  hvor  de  aldrig  før  havde 
været,  for  at  møde  mennesker,  de  aldrig  havde  set, 
lære  et  fremmed  sprog  og  lektier,  som  var  ukendte  for 
dem.  De  fleste  betalte  selv  for  deres  mission  eller  fik 
hjælp  af  andre,  ligeså  trofaste  mennesker,  som  havde 
givet  deres  bidrag. 

Jeg  var  grenspræsident  på  træningscentret,  og  som 

sådan  iagttog  jeg  adskillige  hundrede  unge  mænd  og 
piger,  som  skulle  påbegynde  deres  mission.  Styrken  i 
deres  hengivenhed  og  deres  tro  gjorde  et  dybt  indtryk 
på  mig.  Jeg  så  aldrig  nogen  ende  på  det,  som  jeg  syn- 
tes var  en  enorm  villighed  til  at  ofre  sig,  lære,  undervi- 
se og  tjene.  Hvis  de  var  lidt  trætte  eller  fik  udrettet  lidt 
mindre  én  dag,  så  rejste  de  sig  den  næste,  fast  besluttet 
på  at  gøre  bedre.  Nogle  beklagede  sig  en  smule.  Nogle 
havde  deres  svagheder.  Mange  var  umodne.  Nogle  få 
uforberedte.  Men  det  overvejende  var,  at  man  tydeligt 
så,  at  det  var  en  stærk  fornemmelse  af  det  formålstjen- 
lige, der  drev  dem  fremad. 

Jeg  så  tydeligt,  at  det  er  et  individuelt  spørgsmål, 
hvad  den  enkelte  bruger  sin  tid  til.  Nogle  arbejder 
hurtigt,  andre  langsomt.  Nogle  er  mere  forberedte  end 
andre.  Nogle  arbejder  ihærdigt  for  at  lære,  mens  andre 
ikke  anstrenger  sig  så  meget. 

Der  er  dog  én  ting  ved  missionærlivet,  som  jeg  er  sik- 
ker på,  at  alle  missionærer  har  til  fælles,  uanset  hvor  de 
kommer  fra  og  hvor  de  er  kaldet  til  at  tjene.  Når  missio- 
nærerne står  overfor  arbejdet,  eventuelle  problemer, 
nye  og  fremmede  steder,  så  bruger  de  allesammen  tid 
på  at  tænke,  tale  og  formodentlig  også  på  at  bede,  for 
at  kende  grunden  til  at  de  er  taget  på  mission. 

Jeg  lagde  mærke  til,  at  mange  missionærgrupper  tal- 
te om  dette.  Jeg  har  opdaget  at  missionærkammerater 

ofte  taler  indbyrdes  om,  hvorfor  de  er  taget  på  mission. 
De  taler,  der  blev  holdt  ved  Kirkens  møder,  handlede 
for  det  meste  også  om  at  ransage  grundene  til  at  tage 
på  mission.  Mange  af  talerne  fortalte  omvendelseshi- 
storier om,  hvordan  de  var  blevet  forberedt  på  åndelig 
vis  i  en  meget  ung  alder.  Nogle  fortalte  om  levende 
drømme,  som  var  blevet  bekræftet,  da  de  senere  hørte 
om  evangeliet. 

Der  var  for  eksempel  en  missionær,  vi  kan  kalde  hen- 
de Maria,  der  fortalte  om  en  drøm,  hun  havde  da  hun 
var  9-10  år,  om  Gud  som  en  selvstændig  person,  ikke 
tre  i  én,  og  om  en  himmelsk  Fader,  hvis  søn  var  Jesus 
Kristus.  Marias  særlige  tro  på  Gud  blev  årsag  til  proble- 
mer for  hende  og  hendes  familie,  da  hun  gik  i  kristne 
privatskoler.  Så  spurgte  hun  sine  skolekammerater  og 
lærere:  „Tror  I  på,  at  Gud  er  en  person,  der  har  en 
søn?"  Da  hun  efter  en  tid  ikke  fik  noget  tilfredsstillende 
svar,  holdt  hun  op  med  at  spørge. 

Flere  år  senere,  da  Maria  var  i  begyndelsen  af  tyver- 
ne og  begyndte  at  arbejde,  talte  hun  med  en  af  sine 
arbejdskammerater  om  religion.  Til  sidst  inviterede  da- 
men Maria  med  i  sin  kirke.  „Jeg  må  først  spørge  dig  om 
noget,"  sagde  Maria,  og  hun  blev  meget  begejstret  for 
damens  svar:  „I  min  kirke  lærer  vi,  at  Gud  er  Fader  til  os 
allesammen  og  at  han  har  en  søn,  som  er  Jesus 
Kristus." 


Maria  accepterede  med  glæde  evangeliets  budskab 
og  blev  døbt.  Lige  så  snart  hun  kunne,  påbegyndte 
hun  sin  egen  mission.  Den  første  dag,  hun  var  på  missi- 
onærernes træningscenter,  genkendte  hun  sin  lærer  - 
det  var  den  ældste,  som  havde  undervist  hende  i  evan- 
geliet nogle  måneder  forinden. 

Der  fremkom  mange  tanker  om  grundene  til  at  tage 
på  mission.  Nogle  spekulerede  på,  om  de  var  taget  af- 
sted bare  for  at  behage  deres  forældre,  for  at  tilfreds- 
stille en  ven  eller  en  veninde,  eller  fordi  deres  familie 
forventede,  at  de  tog  afsted.  Andre  spekulerede  på  om 
de  bare  fulgte  en  kulturtradition,  hvor  de  gennem 
sange  og  lektier  havde  lært  om  missioneringens  store 
betydning,  siden  de  var  helt  små.  Mange  havde  andre 
og  mere  personlige  grunde,  såsom  taknemmelighed  for 
en  mirakuløs  redning  efter  en  ulykke  eller  for  at  søge 
tilgivelse  for  noget,  som  de  skammede  sig  over. 

Da  de  nu  stod  midt  i  vanskelighederne  ved  missio- 
nærlivet, borte  fra  hjem  og  familie,  søgte  de  efter  de 
„rette"  årsager.  De  ønskede  ikke  at  møde  de  udfor- 
dringer og  gennemgå  de  vanskeligheder,  som  lå  foru- 
de, med  mindre  de  havde  gode,  inspirerende  grunde  til 
at  gøre  det.  Kampen  for  at  lære  et  vanskeligt  sprog, 
syntes  de  måske  ikke  var  anstrengelserne  værd,  hvis  de 
kun  var  missionærer  i  et  forsøg  på  at  behage  deres  for- 
ældre. 


Jeg  var  interesseret  i  deres  samtaler.  Jeg  ville  gerne 
vide  noget  om,  hvad  de  opdagede  ved  sig  selv.  Under 
mine  iagttagelser  af  dem,  fra  den  dag  de  kom,  så  jeg, 
hvordan  de  gik  fremad  og  begyndte  at  fatte  og  forstå 
noget,  som  de  ikke  kunne  give  udtryk  for  i  ord.  Man 
kunne  se  det  på  deres  ansigter,  når  de  koncentrerede 
sig  om  evangeliet  under  deres  samtaler,  og  i  det  de 
gjorde,  når  de  havde  tid  til  at  fordybe  sig  i  deres  eget. 
De  fleste  blev  bedre  til  at  studere  skrifterne  og  stadig 
mere  opmærksomme  på  at  lære  „deres"  sprog  og 
lektierne.  Under  mine  iagttagelse  af  alt  det  kunne  jeg 
omsider  se  tingene,  som  de  var  -  den  egentlige  grund 
til  at  missionærer  tjener  Gud. 

Jeg  opdagede,  at  en  mission  er  en  forening  af  en 
jordisk  sjæl  -  som  forbereder  sig  og  tager  imod  det, 
som  hører  Gud  til  -  og  Guds  ånd.  Når  dette  sker,  så  op- 
dager missionæren,  at  han  eller  hun  er  et  led  i  noget 
større  og  vigtigere  end  den  enkelte.  Missionærer  spiller 
en  vigtig  rolle  for  sig  selv  og  andre.  At  være  missionær 
betyder  at  blive  betroet  de  vigtigste  af  alle  ideer  og  or- 
dinanser.  Når  missionærer  fornemmer  Ånden  og  tager 
del  i  arbejdet,  så  lærer  de  Guds  Søn  at  kende  og  at 
elske  ham,  og  så  forstår  de,  hvorfor  de  tjener.  □ 


g  han  (Jesus)  gik  om 
bord  i  en  af  bådene,  den, 


der  tilhørte  Simon,  og  bad  ham 


lægge  lidt  fra  land  ...  og  lærte 


skarerne  fra  båden. 


Lukas  5:3 


